Gower HLCA050 Cymraeg\n050 Traeth Bae Port Eynon\nHLCA050 Traeth Bae Port Eynon\nTirwedd rynglanwol: traeth a graean bras; twyni tywod; mannau darganfod cynhanesyddol a Rhufeinig; ymwela ar y môr; masnach a thrafnidiaeth; a llongddrylliadau. Nôl i'r map\nYn ffinio ag ardal tirwedd hanesyddol Traeth Bae Port Eynon ceir terfynau tir amgaeëdig ac ymyl clogwyn ac fe'i lleolir rhwng y marc penllanw cymedrig a'r marc distyll cymedrig a ddangosir ar fap 1:10000 yr AO.\nMae'r dystiolaeth gynharaf ar gyfer yr ardal yn dyddio o'r cyfnod cynhanesyddol ar ffurf tyllwr carreg (00188w) a bwyell efydd socedog fechan (02620w). Mae'n debyg i'r bae gael ei ecsbloetio ar gyfer ffynonellau bwyd dros lawer o gyfnodau. Darganfuwyd darn arian Rhufeinig hefyd sy'n portreadu Tacitus.\nBu Port Eynon yn lleoliad pysgota poblogaidd ers cannoedd o flynyddoedd ac roedd yn enwog am ei dalfeydd o ddraenogiaid, mecryll ac wystrys yn arbennig. Roedd treillio am wystrys yn ddiwydiant pwysig yn ystod y bedwaredd ganrif ar bymtheg; byddai llawer o sgiffiau wystrys yn llenwi'r bae bryd hynny, ac roedd yn ei anterth rhwng y 1830au a'r 50au (Edmunds 1979). Ymddangosodd nifer o 'borthladdoedd', a gynhwysai fel arfer lanfa unigol, yn ystod y cyfnod canoloesol ar hyd arfordir Bro Gwyr ac yn yr un modd ar hyd arfordir Swydd Ddyfnaint, a roddai fwy o fynediad ar gyfer masnachu mewn da byw, cynnyrch llaeth, yd a chalchfaen. Roedd y bae yn arbennig o gyfleus am fod y clogwyni calchfaen serth yn agos at y lan.\nCeir llawer o longddrylliadau yn y dyfroedd oddi amgylch, mae traeth Helwick yn fan arbennig o beryglus i longau. Collodd holl aelodau criwiau'r Brechin Castle (1847) a Glanrhyd (1938), eu bywydau pan drawsant yn erbyn y gefnen. Dywedir i lawer o gyrff gael eu golchi ar y traeth a dywedir i chwilotwyr glan môr chwilio cyrff y meirw am eitemau personol (Edmunds 1979).\nHeddiw mae parciau carafannau a gwersylla gerllaw yn Horton a Port Eynon yn golygu bod yr ardal yn chwarae rôl gynyddol ym maes twristiaeth.


Alun Davies – “Gall Brexit olygu mwy o wrthdaro dros y Gymraeg” – Golwg360\n16 Mawrth 2017 am 08:53 Diweddarwyd 17 Mawrth 2017 am 07:50\nAlun Davies, Gweinidog y Gymraeg\nMae Gweinidog y Gymraeg, Alun Davies, wedi dweud ei fod yn poeni y gallai Brexit olygu bod mwy o bobol yn troi yn erbyn y Gymraeg.\nWrth siarad â golwg360, dywedodd y gallai’r Gymraeg fod yn rhan o’r cynnydd gwrthdaro hiliol sydd wedi bod yng Nghymru ers i bobol bleidleisio dros adael yr Undeb Ewropeaidd.\n“Dw i’n poeni am Brexit bob dydd, dw i’n credu ei fod yn creu cawlach yn ein gwlad,” meddai Alun Davies am effaith y refferendwm ar yr iaith.\n“Ro’n i’n siarad â chriw o bobol pythefnos yn ôl ac roedd y fenyw yn yr ystafell yn dweud bod hi wedi gweld cynnydd yn achosion o fwlio yn yr ysgol, plant du yn cael eu bwlio yn yr ysgol.\n“Mae mwy o wrthdaro hiliol mewn ysgolion ac yng ngholegau ac roedd hi’n dweud bod hi’n gweld hyn fel rhyw fath o ymateb i Brexit.\n“Brexit wedi dod i ymosod ar y Gymraeg”\n“Mae pobol sydd wedi bod yn wrthwynebus i’r Gymraeg, sydd wedi cadw’n dawel dros y blynyddoedd diwethaf – mae Brexit wedi dod nawr iddyn nhw ymosod ar y Gymraeg, mewn ffordd buasen nhw ddim wedi gwneud, efallai blwyddyn, dwy flynedd yn ôl.\n“Felly dw i’n gweld y cyfnod presennol fel cyfnod bregus iawn yn ein cymdeithas ni a dw i’n credu bod eisiau pob un ohonom ni i feddwl am yr hyn sy’n digwydd i gymunedau a’r gymdeithas yng Nghymru.\n“Dw i’n meddwl y gwelwn fwy o wrthdaro oherwydd Brexit a dw i’n gweld efallai y bydd y Gymraeg yn rhan o hyn.”\nDogfen Plaid Cymru – “ddim yn anodd”\nWrth ymateb i ddogfen Plaid Cymru ar greu miliwn o siaradwyr Cymraeg erbyn 2050, dywedodd ei bod “ddim yn anodd” creu dogfen o’r fath o gymharu ag ysgrifennu strategaeth ar gyfer y 30 mlynedd nesaf.\n“Dw i’n croesawu cyfraniadau at y drafodaeth, dw i’n falch bod Plaid Cymru yn cyfrannu at hyn,” meddai.\n“Rydan ni’n ysgrifennu strategaeth i’r Llywodraeth, dim rhyw ddogfen ymgyrchu, gall unrhyw un ysgrifennu hynny dros nos. Dyw e ddim yn anodd gwneud, gallwch chi wneud e dros y penwythnos.\n“Ond rydyn ni’n gwneud rhywbeth gwahanol iawn, rydyn ni’n gwneud strategaeth ar gyfer Llywodraeth Cymru, ar gyfer y 30 mlynedd nesaf a dw i’n credu bod hynny’n tipyn bach yn fwy o beth.”\nMynnodd nad oes oedi yn y broses o greu strategaeth ar gyfer nod Llywodraeth Cymru o greu miliwn o siaradwyr Cymraeg erbyn 2050.


Ty Falfiau ar welyau hidlo cynharach ar Sawdde islaw Cronfa Ddwr Llyn y Fan gan gynnwys y coredau\nYng ngornel gogledd-ddwyreiniol gwelyau hidlo Afon Sawdde, tua 1 cilomedr i’r Gogledd o argae’r gronfa ddwr, i’w gyrraedd ar lwybr preifat 3 cilomedr i’r De-ddwyrain o bentref Llanddeusant.\nLlyn mewn cwm rhewlifol yw Llyn y Fan Fach a gafodd ei addasu’n gronfa ddŵr gan Gyngor Dosbarth Gwledig Llanelli. Dechreuodd y gwaith ar y safle uwchlaw Llanddeusant ym 1914, gan gyflogi, ar y cychwyn, Wyddelod a oedd yn lletya mewn barics ar y safle. I gwblhau’r prosiect cyflogwyd gwrthwynebwyr cydwybodol a gafodd eu drafftio i mewn oherwydd i anawsterau godi ynglŷn â chadw’r gweithlu gwreiddiol mewn amgylchedd ucheldirol anghysbell a heriol. Dan Ddeddf Gwasanaeth Milwrol 1916 roedd pob dyn rhwng 18 a 41 oed yn cael ei orfodi i ymuno â’r fyddin, gyda rhai eithriadau, gan gynnwys y rhai a oedd ym marn y tribiwnlysoedd lleol yn wrthwynebwyr cydwybodol. Yn ymarferol ychydig o ddynion a oedd yn cael eu heithrio’n llwyr o wasanaeth milwrol, gyda’r mwyafrif yn cael eu gorfodi i ymuno â chatrodau’r fyddin. Ar y dechrau, roedd y dynion a oedd yn gwrthod llofnodi papurau’r fyddin, neu wisgo’r lifrai milwrol yn cael eu carcharu. Ond ym mis Gorffennaf 1916, cyflwynodd y Swyddfa Gartref gynlluniau a fyddai’n rhyddhau’r gwrthwynebwyr cydwybodol hyn o’r carchar i wneud gwaith er budd y cyhoedd, gan amlaf llafurwaith corfforol caled mewn gwersylloedd gwaith penodol. Sefydlodd y Swyddfa Gartref 4 gwersyll gwaith yng Nghymru: yn Llanddeusant; Llannon (a oedd hefyd yn rhan o brosiect Gwaith Dŵr Dosbarth Gwledig Llanelli ac a gaewyd ym mis Awst 1917); Penderyn (Rhondda Cynon Taf), lle yr adeiladwyd cronfa ddŵr i gyflenwi dŵr i Aberpennar; a Thalgarth (Powys), lle y defnyddiwyd gwrthwynebwyr cydwybodol i osod prif linell ddŵr ar gyfer sanatoriwm newydd. Ym mis Medi 1916 dechreuodd gwrthwynebwyr cydwybodol a oedd wedi’u carcharu yng ngharcharau Caerdydd a Llanelli gyrraedd Llanddeusant. At ei gilydd defnyddiwyd carfan sylweddol o dros 150 o wrthwynebwyr cydwybodol ar wahanol adegau yn Llanddeusant, y mwyafrif ohonynt yn byw yn y barics a oedd eisoes yn bodoli, a oedd hefyd ag ysbyty, ac mae bron y cyfan ohonynt wedi’u dymchwel ers hynny. Roedd y dynion yn gweithio ar adeiladu’r argae a’r gwaith dŵr cysylltiedig, ond hefyd ar brif bibell ddŵr 25-milltir i gronfa ddŵr gynhaliol yn Llannon, 6 milltir i’r gogledd o Lanelli. Mae’r Tŷ Falfiau, lle’r oedd llif y dŵr yn cael ei reoli, yng ngornel Gogledd-ddwyrain y gwelyau hidlo.\nMae’r Tŷ Falfiau yn sefyll ar waelod/sylfaen curedig o gerrig wyneb-craig, ond ar wahân i hynny cerrig wedi’u cloddio gyda chonglfeini wyneb-craig, o dan do llechi talcennog at fargodydd ysgubol sy’n rhoi i’r adeilad ei amlinell wahanol /broffil gwahanol. Drws yn y wal Ddwyreiniol dan lintel goncrid yw’r brif fynedfa. Yn y wal Ogleddol mae ffenestr un-golau ac yn wal y Gorllewin ffenestr ddau-olau fyliynog gydag addurniadau concrid. Ar ochr y Gogledd mae tŷ-allan/penty gyda tho asbestos rhychiog a sment. Ar yr ochr Orllewinol mae iddo ddrws ar lefel islawr yn wynebu’r argae, dan ffenestr ffrâm-bren 2-olau, y naill a’r llall dan linteli concrid, a lle drws wedi’i fordio i fyny yn y wal Ogleddol, ac mae ychwanegiadau carreg a blocwaith pellach ar ochrau Gogleddol a Dwyreiniol y tŷ-allan/penty.\nWedi’i restru fel strwythur peirianneg sifil o ddiddordeb hanesyddol arbennig oherwydd ei ddefnydd o wrthwynebwyr cydwybodol yn ystod y Rhyfel Byd Cyntaf ar waith cenedlaethol-bwysig heb fod â fynnai â’r rhyfel, ac oherwydd ei werth grŵp ynghyd â’r tŷ-falf cysylltiedig, y gwelyau hidlo cynharach a’r bont dros Nant Melyn. Mae'r strwythur hwn yn destun Gwarchodaeth Interim o dan Ddeddf Cynllunio (Adeiladau Rhestredig ac Ardaloedd Cadwraeth) 1990. Mae'n drosedd difrodi'r strwythur hwn a gallwch gael eich erlyn. I gael rhagor o wybodaeth am Warchodaeth Interim, ewch i'r dudalen 'Hysbysiadau statudol' ar wefan Cadw. I gael rhagor o wybodaeth am y strwythur hwn, neu i roi gwybod am unrhyw ddifrod, cysylltwch â Cadw.


Gofal Iechyd a chymdeithasol | Blog Archwilio Cymru\nMae yna ychydig wythnosau ers i ni gyhoeddi’r canfyddiadau o’n hastudiaeth llywodraeth leol o’r ‘drws blaen’ i ofal cymdeithasol oedolion. Mae’n teimlo fel amser da i fyfyrio ar yr hyn a wnaethom a’r hyn a wnaethom ei ddarganfod. Ein nod oedd ystyried pa mor dda y mae cynghorau wedi ymateb i ofynion Deddf Gwasanaethau Cymdeithasol…\nOctober 16, 2019 in Gofal Iechyd a chymdeithasol.\nWedi drysu? Does ryfedd! Mae brandio’r gwasanaethau y tu allan i oriau yn hunllef. Dyma enwau eraill ar gyfer y gwasanaethau hyn: gwasanaethau meddyg teulu y tu allan i oriau; gwasanaethau gofal sylfaenol y tu allan i oriau; a gwasanaethau gofal sylfaenol brys. Beth bynnag y byddwch yn eu galw, maen nhw’n wasanaethau hollbwysig. Maen…\nJuly 13, 2018 in Gofal Iechyd a chymdeithasol.\nPam y mae gofal iechyd yn yr 21ain Ganrif yn dal i fod mor… analog?\nRachel Harries sy’n dweud mwy wrthym am y ffyrdd y gall technoleg wella gwasanaethau’r GIG, ac mae ein hadroddiad Systemau Gwybodeg yn GIG Cymru yn dweud y gall wneud yn well. Mae gwres gwynias technoleg fodern wedi trawsnewid y ffordd yr ydym yn byw mewn nifer o ffyrdd, gan gynnwys datblygiadau ym maes gofal meddygol,…\nJanuary 23, 2018 in Gofal Iechyd a chymdeithasol.\nCanolfan Iechyd Conwy – dyfal donc a dyr y garreg\nCynhaliodd Archwilydd Cyffredinol Cymru gynhadledd ar y cyd â Chomisiynydd Cenedlaethau’r Dyfodol yn ddiweddar i drafod sut y dylid monitro ac archwilio Deddf Llesiant Cenedlaethau’r Dyfodol. Fel rhan o’r gynhadledd, gofynnwyd i Mark Woods, Uwch Swyddog Cyfathrebu Swyddfa Archwilio Cymru, ddod o hyd i astudiaeth achos a fyddai’n dangos y Ddeddf ar waith. Yma, mae’n…\nMarch 8, 2017 in Celfyddydau, Diwylliant a Hamdden, Gofal Iechyd a chymdeithasol.\nGwersi rhyngwladol i gyrff cyhoeddus Cymru wrth ymateb i COVID-19 ac adfer o hynny\nArchwilio o bell (profiadau hyfforddai)\nCydymffurfio â’n terfynau amser ar gyfer cyfrifon wrth weithio gartref\nArchwilio cyfrifon terfynol o gartref


Beth yw dyfodol ffermio, teithio a sgiliau yn y gweithle yng Nghymru? – PIGION\nAddysg Amaethyddiaeth, Coedwigaeth a Bwyd Economi Trafnidiaeth\nBeth yw dyfodol ffermio, teithio a sgiliau yn y gweithle yng Nghymru?\nBy seneddymchwil October 12, 2018 December 5, 2019\n‘Mae economi Cymru yn wynebu her oes...mae cyfle i drawsnewid – yn gadarnhaol ac yn negyddol’. Dyna gasgliad adroddiad Pwyllgor Menter, Seilwaith a Sgiliau (y Pwyllgor) y Cynulliad, ‘Diwydiant 4.0 - dyfodol Cymru’. Mae’r adroddiad yn deillio o’i waith archwilio parhaus i effaith Awtomeiddio yng Nghymru.\n‘Mae economi Cymru yn wynebu her oes…mae cyfle i drawsnewid – yn gadarnhaol ac yn negyddol’. Dyna gasgliad adroddiad Pwyllgor Menter, Seilwaith a Sgiliau (y Pwyllgor) y Cynulliad, ‘Diwydiant 4.0 – dyfodol Cymru’ (PDF 1.50MB). Mae’r adroddiad yn deillio o’i waith archwilio parhaus i effaith Awtomeiddio yng Nghymru.\nMae’r adroddiad yn crynhoi’r casgliadau a geir yn rhan gyntaf Ymchwiliad y Pwyllgor i Awtomeiddio ac Economi Cymru, a oedd yn cynnwys pedwar panel. Trafododd y panel cyntaf awtomeiddio a’r pedwerydd chwyldro diwydiannol (diwydiant 4.0) yn gyffredinol, gyda’r tri phanel arall yn canolbwyntio ar: amaethyddiaeth fanwl, cerbydau cysylltiedig ag awtonomaidd (CAV) a dyfodol sgiliau. Amlinellodd Llywodraeth Cymru ei feddwl ynghylch y tri mater mewn tystiolaeth ysgrifenedig i’r Pwyllgor (PDF 155kb).\nCyn y ddadl yn y Cynulliad ar yr adroddiad ar 17 Hydref (gellir ei gwylio yn fyw yma, neu bydd recordiad ar gael yma) bydd yr erthygl hon yn rhoi trosolwg o gasgliadau’r adroddiad ac ymateb Llywodraeth Cymru.\nYn gyffredinol, canfu’r Pwyllgor fod y cynnydd cyflym ym maes uwch-dechnoleg ac awtomeiddio yn cynnig llawer o fanteision i’r rhai sy’n barod. O ganlyniad, gwnaed pedwar argymhelliad lefel uchel i Lywodraeth Cymru ynghylch sut y gall fanteisio orau ar fuddiannau diwydiant 4.0. Derbyniodd Llywodraeth Cymru yr argymhellion canlynol:\nsicrhau bod Cymru yn darparu technolegau sy’n dod i’r amlwg, yn ogystal â’u defnyddio, a hynny drwy nodi a chefnogi’r diwydiant wrth iddo gynyddu yng Nghymru;\nadolygu sut mae’n cefnogi cwmnïau Cymru sy’n ceisio cymorth o Gronfa Ymchwil, Datblygiad ac Arloesi y DU; a\ndefnyddio arbenigedd arbenigwyr yng Nghymru, cyn-fyfyrwyr prifysgolion Cymru a’r Cymry ar wasgar i ddatblygu dyfodol diwydiant Cymru.\nOnd gwrthododd Llywodraeth Cymru argymhelliad y Pwyllgor y dylid dadansoddi manteision creu ‘cymuned enghreifftiol’ lle y gellid profi technolegau newydd. Dadl Llywodraeth Cymru yw na fyddai’n bosibl i gymuned enghreifftiol sengl allu darparu’r ‘holl nodweddion, demograffeg, topograffi, ac ati’. Yn hytrach, mae’n bwriadu gweithio gyda gwahanol safleoedd ledled Cymru.\nClywodd y Pwyllgor y gall amaethyddiaeth fanwl ddod â manteision lawer i ffermwyr a’r amgylchedd yng Nghymru. Gallai’r dechnoleg newydd arwain at:\nreoli cnydau’n well trwy well olrhain electronig;\ndefnyddio llawer llai o blaladdwyr ac asiantau eraill wrth ffermio, a hynny drwy dargedu chwyn yn electronig, gan leihau cemegolion yn llifo o gae; a\ngwneud ffermio yn broffesiwn mwy deniadol i bobl ifanc trwy ddileu rhywfaint o’r syniad ei fod yn waith llafurus, a hynny drwy ehangu systemau godro gwartheg awtomataidd ar ffermydd llai, er enghraifft.\nEr mwyn cyflawni’r canlyniadau hyn, argymhellodd y Pwyllgor y dylai Llywodraeth Cymru gydweithio gyda’r sector addysg ôl-16 i ddatblygu meddalwedd a chaledwedd amaethu manwl a fyddai’n addas ar gyfer ffermydd bach Cymru.\nNododd Llywodraeth Cymru fod nifer o gynlluniau cyllido ar gael i’r sector hwn, gan gynnwys ei chynllun ei hun, Rhaglen arbenigedd SMART a ariennir gan yr UE, a chynllun InnovateUK Llywodraeth y DU. Ymrwymodd i weithio gyda sefydliadau academaidd i archwilio’r cyfleoedd cyllido sy’n deillio o’r cynlluniau hyn.\nMewn ymateb i ddymuniad y Pwyllgor i weld y Rhaglen Cyswllt Ffermio yn cael ei halinio â’r byd academaidd yng Nghymru, nododd Llywodraeth Cymru y bydd ei adolygiad o’r rhaglen yn parhau:\n…nes y byddwn yn gwybod ar ba sail y bydd y DU yn gadael yr UE, ein trefniadau masnachu yn y dyfodol ac eglurder ar gyllido amaethyddiaeth hirdymor gan Lywodraeth y DU.\nO’r herwydd, mae’n annhebygol y bydd unrhyw newidiadau mawr cyn hynny.\nCerbydau Cysylltiedig ac Awtonomaidd (CAV)\nClywodd y Pwyllgor y bydd hi’n 20 mlynedd cyn y gwelwn geir awtonomaidd ym mhob man. Bydd dyfodiad Cerbydau Cysylltiedig ac Awtonomaidd (CAV) yn cynnig cyfleoedd i’r rhai sy’n eu mabwysiadu, gan gynnwys lleihau damweiniau ffordd, lleihau tagfeydd traffig a gostwng allyriadau cerbydau.\nFodd bynnag, er mwyn gwireddu’r manteision hyn, bydd angen i’r gymdeithas delio ag anawsterau megis gallu cymdeithas i dderbyn camgymeriadau gan gerbydau o’r math, sicrhau seiber-ddiogelwch y cerbydau hyn, a datblygu’r seilwaith digidol a ffisegol fydd eu hangen arnynt.\nEr mwyn i Lywodraeth Cymru fynd i’r afael â rhai o’r heriau, argymhellodd y Pwyllgor y dylai annog cwmnïau’r cerbydau hyn rannu data cyn-ddamweiniol i wella dysgu a diogelwch yn y sector a hefyd ddadansoddiad o’r costau a’r manteisio o greu canolfan arbrofi CAV 5G yng Nghymru.\nDerbyniodd Llywodraeth Cymru yr argymhellion hyn. Er mwyn hyrwyddo rhannu data cyn-ddamweiniol, nododd y byddai’n ‘ymchwilio i’r hyn y gellir ei gyflawni drwy reoleiddio’. Fodd bynnag gan fod hwn yn faes nas datganolwyd, bydd yn rhaid iddo ymgysylltu â Llywodraeth y DU i drafod yr opsiwn hwn. Amlygodd Llywodraeth Cymru hefyd y bydd yn rhoi syniad canolfan arbrofi CAV 5G i’r grŵp cynghori arbenigol y mae wedi ei gomisiynu i ‘baratoi a llunio rhaglen 5G genedlaethol gydlynol’ ar gyfer Cymru.\nYn gyffredinol, clywodd y Pwyllgor ei bod yn debygol y crëir swyddi newydd a fydd yn talu yn well o bosibl oherwydd awtomeiddio, ond mai ar y rhai sy’n lleiaf abl i ymateb i newidiadau yn y farchnad lafur y bydd yr effaith fwyaf i ddechrau. Yn ei thystiolaeth i’r Pwyllgor (PDF 155kb), nododd Llywodraeth Cymru ei bod:\nwrthi’n gweithio ar y dybiaeth y bydd swyddi’n cael eu trawsnewid, yn hytrach na’u dileu o ganlyniad i ddatblygiadau mewn awtomeiddio.\nCytunodd pob tyst y bydd angen adnewyddu sgiliau’r gweithlu wrth ymateb i’r newidiadau disgwyliedig yn y farchnad lafur. Fodd bynnag, teimlai rhai o’r tystion nad ydym ni’n barod ar gyfer ailhyfforddi ac ailgyfeirio’r bobl y mae awtomeiddio’n debygol o effeithio arnynt. O ganlyniad, gwnaeth y Pwyllgor bedwar argymhelliad i Lywodraeth Cymru mewn perthynas â pharatoi gweithwyr ar gyfer y dyfodol, ac fe’u derbyniwyd bob un gan Lywodraeth Cymru .\nTeimlai’r Pwyllgor fod angen i Lywodraeth Cymru ail-ffocysu ac ailddatblygu ei chefnogaeth ar gyfer dysgu gydol oes er mwyn cefnogi’n well y gweithwyr sydd fwyaf tebygol o gael eu disodli gan awtomeiddio. Yn ôl Llywodraeth Cymru, bydd ei chynllun Cyfrif Dysgu Unigol arfaethedig, fel y’i hamlinellir yn ei Chynllun Cyflogadwyedd, yn cefnogi gweithwyr i ailhyfforddi. Fodd bynnag, ni chynhelir cyfnod peilot y cynllun hwn cyn mis Ebrill 2019 yn y fan gyntaf, ac ymddengys ei fod yn ddibynnu ar lwyddiant cais i Gronfa Bontio’r UE.\nArgymhelliad allweddol arall yw sicrhau parodrwydd a gallu’r gweithlu addysg i wneud offer digidol yn rhan o’r addysgu fel bod y genhedlaeth nesaf yn gallu ffynnu yn y byd digidol newydd. Mewn ymateb, pwysleisiodd Llywodraeth Cymru ei bod yn datblygu Fframwaith Dysgu Proffesiynol Digidol fel rhan o’i Model Dysgu Proffesiynol Cenedlaethol newydd ar gyfer athrawon yng Nghymru.\nYn yr adroddiad, gelwir hefyd am gynllun newydd i gyllido addysg ôl-ddoethurol mewn meysydd sy’n gysylltiedig ag awtomeiddio a Deallusrwydd Artiffisial er mwyn denu’r sgiliau hynny i Gymru a’u cadw yma. Nododd Llywodraeth Cymru ei Rhaglen Sêr Cymru, a ddefnyddiwyd i gefnogi nifer o gymrodorion ym maes deallusrwydd artiffisial. Nododd fod cynllun wedi’i dargedu’n fwy ‘wrthi’n cael ei ystyried ar hyn o bryd’.\nYn olaf, o ystyried mai dim ond un o’r tri Phartneriaeth Sgiliau Rhanbarthol a nododd awtomeiddio fel mater yn eu cynllun sgiliau blynyddol 2017, argymhellodd y Pwyllgor y dylent ‘adolygu eu cynlluniau ar gyfer gofynion yn y dyfodol’. Tynnodd Llywodraeth Cymru sylw at y ffaith ei bod wedi ysgrifennu at y Partneriaethau, o sgil gwaith craffu y Pwyllgor, yn gofyn iddynt ‘roi ystyriaeth i arloesedd digidol yn eu hadroddiadau blynyddol eleni’.\nMeysydd i’w harchwilio ymhellach\nYn ogystal â’i argymhellion, cafodd y Pwyllgor fod y dystiolaeth yn codi cwestiynau pellach i ‘bob un ohonom sydd â buddiant yn ffyniant economaidd Cymru’ ynghylch:\nsut i daro’r cydbwysedd rhwng arloesedd a rheoleiddio?\nsut y gellir sicrhau bod Diwydiant 4.0 yn gyfle i leihau anghydraddoldeb, yn hytrach na’i gynyddu?\nsut y gellir annog i bobl gymryd rhan mewn teithio llesol, gyda theithio mewn CAV o’r naill le i’r llall yn dod yn beth mor ‘hawdd’ o bosibl?\nsut y gellir ail-ddylunio dysgu gydol oes er mwyn ateb gofynion newidiol Diwydiant 4.0?\nMae’r Pwyllgor yn gobeithio y bydd ei adroddiad yn ysgogi trafodaeth ehangach ledled Cymru ynghylch y pwyntiau hyn fel y bydd Cymru’n barod i fanteisio ar newidiadau’r Pedwerydd Chwyldro Diwydiannol.\nTags: Addysg Cymru Economi Sgiliau a Hyfforddiant Trafnidiaeth\nPrevious Entry Beth yw’r camau nesaf ar gyfer buddsoddi rhanbarthol yng Nghymru?


Sut oedd yr ymladd cyntaf ar ôl Joshua pwysau trwm ar ôl Klitschko: lluniau | TeraNews.net\nSut oedd yr ymladd cyntaf ar ôl Joshua pwysau trwm ar ôl Klitschko: llun\nAwdur artem Опубликовано 09.11.2017\nUnwaith eto, enillodd y bocsiwr Prydeinig adnabyddus o Brydain, Anthony Joshua, fuddugoliaeth gynnar mewn duel gyda chystadleuydd o Camerŵn - Carlos Takama. Digwyddodd yr ymladd yn Stadiwm y Mileniwm ym mhrifddinas Cymru, Caerdydd. Dwyn i gof ein bod yn siarad am yr union Sais a enillodd gornest yn erbyn Wladimir Klitschko ar 29 ym mis Ebrill 2017 y flwyddyn trwy guro technegol yn Stadiwm Wembley yn Llundain.\nMae arbenigwyr chwaraeon yn dod o hyd i lawer o bethau rhyfedd yn duel yr athletwr pwysau trwm o Albion niwlog â chanolbarth Affrica. Fel y digwyddodd, roedd hyfforddwyr Anthony Joshua yn paratoi'r athletwr i ymladd gyda'r gweithiwr proffesiynol o Fwlgaria, Kurbat Pulev, a gollodd y ras 12 ddyddiau cyn Cwpan y Byd, oherwydd anaf. Er mwyn peidio â chanslo'r gystadleuaeth, aeth y trefnwyr ati i chwilio am wrthwynebydd i'r Sais. Roedd hi'n anodd dod o hyd i bwysau trwm, a hyd yn oed un tal, a dyna pam wnaethon nhw setlo ar Camerŵn.\nTrodd yr ymladd yn ddiddorol i'r cefnogwyr, a oedd eisoes yn rownd 4 yn gwerthfawrogi hyfforddiant a phwer y bocsiwr o Affrica, a gurodd y Brython i lawr. Fodd bynnag, eisoes yn y ddegfed rownd, symudodd lwc tuag at y Sais, a enillodd yr ornest yn y pen draw diolch i sêl bendith y dyfarnwr. A barnu yn ôl yr adborth gan y gynulleidfa ar rwydweithiau cymdeithasol, roedd Takam ar ei draed a gallai barhau â'r ornest, a thrwy hynny ofyn cwestiynau anghyfforddus i drefnwyr y twrnamaint.\nYn ôl yr enillydd, roedd diffyg paratoi yn atal Camerŵn rhag cael ei fwrw allan. Paratôdd y staff hyfforddi Joshua ar gyfer yr ymladd gyda Kurbat Pulev dau fetr, gan addasu'r safiad a'r dyrnu i dwf y gwrthwynebydd. Efallai y byddai gweithio mewn gwreichionen gyda'r dynion llai yn helpu'r athletwr i roi'r Affricanwr o'r blaen. Ond fel maen nhw'n dweud, nid yw'r enillwyr yn cael eu beirniadu - mae gwregys y pencampwr a chymeradwyaeth milfed dorf 75 yn mynd i'r Prydeiniwr Anthony Joshua.\nSneakers Adidas CG Polta AKH I: symbiosis Climacool JawPaw a Samba\nTe Matcha: beth ydyw, buddion, sut i goginio ac yfed\nChwaraeon Xiaomi Yi - camera gweithredu ar gyfer pob achlysur\nMelin draed: manteision ac anfanteision\nCynhyrchion Llosgwyr Braster: Mythau O'r Rhyngrwyd\n© 2020 - Teranews. Cedwir Pob Hawl.


Labelu alergenau bwyd | Asiantaeth Safonau Bwyd\nMae'n rhaid i bobl sydd ag alergeddau bwyd fod yn arbennig o ofalus beth maen nhw'n ei fwyta. O’r herwydd, mae labelu bwyd yn bwysig iawn i'r bobl hyn oherwydd gallai'r canlyniadau fod yn ddifrifol iawn pe baent yn bwyta'r bwyd y mae ganddynt alergedd iddo.\nY rheolau presennol – hyd at 12 Rhagfyr 2014\nAr hyn o bryd, mae’r rheolau ar gyfer bwyd wedi’i becynnu ymlaen llaw yn rhestru 14 o alergenau bwyd allweddol. Mae'n rhaid cyfeirio at yr alergen gwreiddiol ar y pecyn lle bynnag y mae’r alergen, neu unrhyw gynhwysion sydd wedi'u cynhyrchu ohono, wedi cael ei ddefnyddio ar unrhyw lefel mewn bwyd sydd wedi'i becynnu ymlaen llaw, gan gynnwys diodydd alcohol. Mae'r rhestr yn cynnwys grawnfwydydd (cereals) ag ynddynt glwten, cramenogion (crustaceans), molysgiaid, wyau, pysgod, pysgnau, cnau, ffa soia, llaeth, seleri, mwstard, sesame, bys y blaidd a sylffwr deuocsid ar lefelau sy'n uwch na 10mg/kg, neu 10 mg/litr, wedi'i fynegi fel SO2.\nMae rhai o'r cynhwysion sy'n deillio o'r bwydydd alergenaidd yn y rhestr wedi'u prosesu cymaint fel nad ydynt bellach yn gallu achosi adwaith niweidiol. Cafodd rhestr o gynhyrchion sydd wedi'u heithrio ei chyhoeddi yng Nghyfarwyddeb 2007/68/EC ym mis Tachwedd 2007. Mae dolenni i’r ddeddfwriaeth ar gael ar ochr dde y dudalen hon.\nI gael rhagor o wybodaeth, cymerwch gip ar y canllawiau ar ddeddfwriaeth labelu alergenau bwyd ar waelod y dudalen hon (Saesneg yn unig).\nNewid rheolau labelu bwyd – o 13 Rhagfyr 2014 ymlaen\nMae rheolau labelu yng Nghyfarwyddebau Ewropeaidd 2003/89/EC a 2006/142/EC yn sicrhau bod pob defnyddiwr yn cael gwybodaeth gynhwysfawr am restrau cynhwysion ac yn ei gwneud yn haws i bobl sydd ag alergeddau bwyd adnabod cynhwysion y mae gofyn iddynt eu hosgoi. Fodd bynnag, ar ôl gweithredu Rheoliad Gwybodaeth am Fwyd i Ddefnyddwyr (UE) Rhif 1169/2011, bydd rheolau labelu alergenau yn newid ym mis Rhagfyr 2014.\nBydd y rheoliad newydd, a gyhoeddwyd ym mis Hydref 2011, yn adeiladu ar ddarpariaethau labelu alergenau ar gyfer bwyd wedi’i becynnu ymlaen llaw. Bydd yn cyflwyno gofyniad newydd i ddarparu gwybodaeth am alergenau ar gyfer bwyd a gaiff ei werthu heb ei becynnu ymlaen llaw neu wedi’i becynnu ymlaen llaw i’w werthu’n uniongyrchol. Mae’r cyfnod trosiannol o dair blynedd yn rhoi digon o amser i fusnesau newid eu prosesau a’u labeli er mwyn bodloni’r darpariaethau a amlinellir yn y ddeddfwriaeth.\nMae’r Asiantaeth yn parhau i weithio gyda’i rhanddeiliaid i ddatblygu canllawiau dan arweiniad y diwydiant i gefnogi busnesau gyda’u cyfrifoldeb i ddarparu gwybodaeth am alergenau ar gyfer bwyd wedi’i becynnu ymlaen llaw a bwyd sydd heb ei becynnu ymlaen llaw.\nMae Consortiwm Manwerthu Prydain a’r Ffederasiwn Bwyd a Diod eisoes wedi cynhyrchu canllawiau ar y gofynion labelu newydd ar gyfer bwyd wedi’i becynnu ymlaen llaw. Mae’r Asiantaeth yn croesawu’r canllawiau hyn ac ymdrechion y diwydiant i sicrhau gwell cysondeb yn eu dull o labelu alergenau a dehongli’r darpariaethau o fewn y Rheoliad newydd. Bydd y dull mwy cyson hwn yn ei gwneud yn haws i bobl sydd ag alergedd ddod o hyd i’r wybodaeth am alergenau a ddarperir ar fwyd wedi’i becynnu ymlaen llaw a’i deall. Mae’r canllawiau ar gael drwy’r ddolen ar ochr dde y dudalen hon.\nBydd y tudalennau hyn yn cael eu diwygio i adlewyrchu’r rheolau newydd yn ôl y gofyn yn y cyfnod yn arwain at fis Rhagfyr 2014 wrth i fwy o ganllawiau a chyngor gael eu cyhoeddi.\nYn aml iawn mae gweithgynhyrchwyr yn defnyddio ymadroddion fel 'gallai gynnwys (may contain) i ddangos bod posibilrwydd y gallai’r bwyd gynnwys ychydig bach o alergen e.e. llaeth, wyau, cnau gan ei fod wedi mynd i mewn i'r cynnyrch yn ddamweiniol yn ystod y broses gynhyrchu.\nNid yw’n ofyniad cyfreithiol nodi ar y label bod bwyd yn gallu cynnwys olion bach o alergen, ond mae nifer o weithgynhyrchwyr yn gwneud hyn i rybuddio eu cwsmeriaid am y perygl.\nMae'n bwysig deall y gall gwahanol weithgynhyrchwyr ddewis defnyddio datganiadau gwahanol i rybuddio eu cwsmeriaid am y peryglon o groeshalogi ag alergenau, megis:\nWedi'i gynhyrchu ar offer sy'n prosesu x\nWedi'i gynhyrchu mewn ffatri sy'n trin x\nMae'r datganiadau hyn yn disgrifio sut mae'r peryglon yn codi, ond nid ydynt yn arwydd o ba mor ddifrifol yw'r perygl. Am y rheswm hwn, ni ddylid ystyried y rhybuddion hyn i fod yn fwy neu'n llai difrifol na ddatganiad arall.\nLabeli 'gallai gynnwys'\nMae rhai aelodau o'r cyhoedd wedi mynegi pryder bod datganiadau 'gallai gynnwys' yn cael eu defnyddio yn rhy aml, a heb fod angen ar brydiau. Mae rhai pobl hefyd yn poeni y gallai hyn danseilio rhybuddion dilys ar gynhyrchion a chyfyngu ar ddewisiadau pobl yn ddiangen.\nMae'r Asiantaeth yn cydnabod bod labeli cynghori yn hanfodol i bobl sydd ag alergeddau bwyd, a bod gweithgynhyrchwyr yn ymdrechu i ddarparu gwybodaeth ddefnyddiol. Mae wedi bod yn cydweithio â'r diwydiant bwyd a grwpiau lles y cyhoedd i leihau’r defnydd diangen o labeli 'gallai gynnwys' ac i roi cyngor clir i'r cyhoedd ynglŷn â pham y caiff y termau hyn eu defnyddio a beth maen nhw'n ei olygu.\nMae'r Asiantaeth wedi bod yn gweithio gyda rheoleiddwyr mewn gwledydd eraill, y diwydiant bwyd a sefydliadau cymorth defnyddwyr i gytuno ar sut y gall trothwyon rheoli gael eu deillio ar gyfer yr alergenau bwyd cyffredin. Dylai canlyniadau'r gwaith hwn gael eu cyhoeddi maes o law. Bydd y canlyniadau yn galluogi busnesau a rheoleiddwyr i wneud penderfyniadau ynghylch p'un a oes angen rhybuddion cynghori mewn ffordd fwy cyson.


Gwneuthurwyr sprocket beic modur - Cyflenwyr a Ffatri Sprocket Beic Modur\nPrif wybodaeth fel a ganlyn, am ragor o wybodaeth, mae pls yn cysylltu â ni'n rhydd. 1, Pasiwyd safon ISO 9001: 2000. 2, ffatri sprocket beic modur OEM. 3. Gwydn yn cael ei ddefnyddio ac yn braf. 4. Mwy na 15 mlynedd o brofiad. 5. Logo: Gellir derbyn logo'r cwsmer. Mae yna wahanol fathau o sbrocedi beic modur yn ein ffatri, ac mae ein cynhyrchion yn cael eu paru'n broffesiynol â Honda, SUZUKI, YAMAHA, KAWASAKI, ac ati. Blaen y Fanyleb: 12T / 13T / 14T / 15T / 16T / 17T, ac ati. Cefn: 35T / 36T / 37T / 38T / 39T / 40 ...\nSprocket Cadwyn ymholltiad\nProffil Cwmni 1.MADE GAN Renqiu Shuangkun peiriannau rhannau Co., Ltd. 2.Gwelwch linell gynhyrchu lawn a thechnoleg gynhyrchu Uwch, gwnewch gost cynhyrchu yn llai o lawer fel y gallwn gynnig pris ffafriol i chi. Mae gennym fodel cynhyrchu cyflawn, gallwn wneud neu addasu pob math rydych chi ei eisiau. Rydyn ni'n canolbwyntio ar ansawdd cynhyrchu. , ac mae'n ddewis da i'ch partner cydweithredu amser hir 5. rydym wedi negodi'n hyblyg fel y gallwn gwrdd â'ch budd mawr 6. rydym hefyd yn cynnig cytundeb prosesu arbennig ...\nOlwyn Cadwyn Beic Modur o'r Ansawdd Gorau\nSprocket Blaen Beic Modur o Ansawdd Ardderchog\nOlwyn Sprocket o Ansawdd Uchel\nSprocket Cadwyn Beic Modur\n1. Sprocket cadwyn beic modur 2. Gwarant ansawdd, pris cystadleuol 3. Gwydn ei ddefnyddio, atal rhwd 4. Croeso i OEM Mae gennym weithwyr llinell gynhyrchu lawn a gweithwyr medrus proffesiynol, a thechnoleg uwch ar gyfer cynhyrchu! Mantais Y broses gynhyrchu 1. Sprocket cefn: Troi garw ac allanol Grindingblank gwiriohobbingchamferingwash Slottingrough shavingdeburringassemblingboring Cam Holefist gwirio gwiriad terfynol eillio mânb terfynolb. 2. Sprocket blaen: Troi garw ac allanol ...\nCefn Beic Modur a Sprocket Blaen\nAnsawdd Uchel gyda Sprocket Cadwyn Beiciau Modur Pris Gorau\nProffil Cwmni 1.MADE GAN Renqiu Shuangkun peiriannau rhannau Co., Ltd. 2.Gwelwch linell gynhyrchu lawn a thechnoleg gynhyrchu Uwch, gwnewch gost cynhyrchu yn llai o lawer fel y gallwn gynnig pris ffafriol i chi. Mae gennym fodel cynhyrchu cyflawn, gallwn wneud neu addasu pob math rydych chi ei eisiau. Rydyn ni'n canolbwyntio ar ansawdd cynhyrchu. , ac mae'n ddewis da i'ch partner cydweithredu amser hir 5. rydym wedi negodi'n hyblyg fel y gallwn gwrdd â'ch budd mawr 6. rydym hefyd yn cynnig prosesu arbennig yn ôl ...\nAnsawdd Uchel gyda Sprocket Beic Modur Dur 1045\nCadwyn Beic Modur\nCadwyn Beiciau Modur a Sprocket gydag Ansawdd Uchel\nTystysgrif sprocket beic modur ansawdd a maint 1) Gwydn yn cael ei ddefnyddio 2) Dosbarthu mewn amser 3) ISO9001 Mantais fy nghwmni: 1) Safon genedlaethol, gwarant ansawdd, amser bywyd gwaith hirhoedlog 2) Mae'r cynnyrch yn cael ei brosesu trwy ddefnyddio dur SAE1045 neu ddur SAE1023 a Technolegau ac offer trin gwres Japan 3) Caledwch a gwrthsefyll crafiad Ultrastrong 4) Triniaeth arwyneb arbennig 5) Pris cystadleuol Ynglŷn â'n cwmni: Fel menter sy'n ymwneud yn bennaf â chynhyrchu olwyn cadwyn ...


Mae angen diwygio technoleg rheoli awtomatig casglwr llwch hidlo Bag - Gwybodaeth - YNT Petrochemical Machinery Equipment Co, Ltd\nMae angen diwygio technoleg rheoli awtomatig casglwr llwch hidlo Bag yn hanfodol\nGyda gwelliant y safonau allyriadau atmosfferig cenedlaethol a gwella ymwybyddiaeth amgylcheddol ymhlith popeth, mae hidlwyr bag yn chwarae rhan bwysig wrth drin llwch diwydiannol, ac mae'r technolegau rheoli awtomatig sy'n gysylltiedig â hwy wedi dod yn gyflwr angenrheidiol yn naturiol ar gyfer gwella a hyrwyddo parhaus o'r offer.\nAr y naill law, mae gofynion rheoli'r broses hidlo yn mynd yn uwch ac yn uwch. Ar y llaw arall, mae'r rheolaeth planhigion, rheolaeth y rhwydwaith, a gwybodaeth wedi dod â gofynion newydd ar gyfer rheoli'r system symud llwch. Ar yr un pryd, mae theori rheolaeth, technoleg gyfrifiadurol a thechnoleg rhwydwaith yn datblygu'n gyflym. Mae damcaniaethau a thechnolegau newydd yn ymddangos yn gyson, ac fe'u cymhwysir yn gyflym â rheolaeth prosesau cynhyrchu.\nO'r safbwyntiau hyn, mae'n hanfodol rhoi rheolaeth awtomatig ar hidlwyr bagiau i reolaethau deallus, rhwydweithiau cyfrifiadurol, a systemau arbenigol. Yn gyntaf oll, mae'r offer hidlo yn gofyn am yr un lefel o offer rheoli fel y prif offer proses gynhyrchu, yn ogystal â rheoli a chynnal a chadw unedig.\nGan fod cynhyrchu a diogelu'r amgylchedd yn ddau bwnc digaliadwy, mae'n rhaid i offer cynhyrchu fynd i'r afael â gofynion diogelu'r amgylchedd, ac mae hidlwyr bag yn dod yn rhan bwysig o'r broses gynhyrchu. Yn ogystal, o agwedd rheoli a chynnal a chadw gweithrediadau, er mwyn achub adnoddau a chostau gweithlu, mae'r rheolaeth unedig o offer boeler ac offer prosesau yn golygu nad yw bellach wedi dylunio'r ystafell reoli ar wahân, sy'n golygu bod y caledwedd, y meddalwedd a'r brif broses cyfarpar y cyfarpar tynnu llwch yn cael ei uno.\nYn y gorffennol, roedd rheoli'r hidlydd bag bob amser yn ddull rheoli syml a bras, ac roedd y rheolaeth lludw yn gyffredinol yn defnyddio'r rheolaeth amseru neu'r dull rheoli gwahaniaeth pwysau parhaus. Fodd bynnag, mae'r dulliau rheoli hyn yn dal yn gymharol isel o ran theori rheoli. Er mwyn gwneud y system hidlo bob amser yn gweithredu yn ei gyflwr gweithio gorau posibl, mae angen archwilio dulliau rheoli newydd.http: //www.inocofiltration.com/\nPâr o: Dechreuad cychwyn strainer Piblinell a'i ddull gosod\nNesaf: Effeithlonrwydd hidlo hidlo nwy effeithlonrwydd uchel ac ôl-gynnal


Rydych yma: Amgylchedd Hanesyddol › Cymorth, Cyngor & Grantiau › Cynnal a Chadw! › Cymorth › Grantiau\nFel arfer, nid yw grantiau a mathau eraill o gymorth ariannol ar gael ar gyfer gwaith cynnal a chadw arferol, ond os bydd yr archwiliad o’ch adeilad hanesyddol yn nodi problemau difrifol y bydd angen gwneud llawer o waith i’w trwsio, mae’n bosibl y byddwch yn gymwys.\nYn ôl y gyfraith, dim ond tuag at atgyweirio adeiladwaith hanesyddol adeiladau o ddiddordeb hanesyddol neu bensaernïol eithriadol y gall Cadw roi grantiau, ac ar gyfer gwaith penodol mewn ardaloedd cadwraeth.\nMae hwn ar gyfer atgyweirio adeiladwaith hanesyddol adeiladau o ddiddordeb hanesyddol neu bensaernïol eithriadol. Dehonglir ’adeilad’ yn yr ystyr ehangaf - er enghraifft, yn dibynnu ar eu hansawdd, gallai henebion a strwythurau gardd fod yn gymwys. Mae’r grantiau hyn yn cynorthwyo gyda’r gwaitho atgyweirio neu adfer adeiladau hanesyddol gorau Cymru. Yn gyffredinol, nid oes rhaid i adeilad gael ei restru er mwyn iddo gael ei ystyried am grant. Fodd bynnag, os rhoddir grant ar gyfer gwaith i adeilad nad yw’n rhestredig (ac sydd y tu allan i ardal gadwraeth), fel arfer ychwanegir yr adeilad at y rhestrau statudol yn fuan wedi hynny. (Mae’r llyfryn Beth yw Rhestru? yn darparu mwy o wybodaeth).\nadeiladau crefyddol a ddefnyddir i addoli;\nadeiladau dan berchenogaeth ymddiriedolaethau neu gyrff elusennol;\nadeiladau domestig dan berchenogaeth breifat;\nsafleoedd masnachol a diwydiannol;\nadeiladau dan berchenogaeth gyhoeddus.\nGrant ardal gadwraeth\nMae grant o’r fath ar gyfer gwaith (gwaith allanol ar adeilad hanesyddol) y bernir ei fod yn gwneud cyfraniad sylweddol tuag at ddiogelu a gwella’r ardal gadwraeth y lleolir yr adeilad ynddi. Dynodir ardaloedd cadwraeth gan awdurdodau lleol fel ardaloedd o ddiddordeb pensaernïol neu hanesyddol arbennig.\nFfynonellau eraill ar gyfer grantiau\nArian ar gyfer Adeiladau Hanesyddol\nMae’r wefan hon yn ganllaw cynhwysfawr i unrhyw un sy’n awyddus i drwsio, adfer neu drawsnewid at ddefnydd newydd unrhyw adeilad hanesyddol yn y Deyrnas Unedig (ac eithrio Ynysoedd y Sianel ac Ynys Manaw) sydd wedi’i restru, neu sydd mewn ardal gadwraeth ac o deilyngdod hanesyddol cydnabyddedig. Mae’n cynnwys manylion bron i bob ffynhonnell ariannu sylweddol sy’n arbenigo mewn adeiladau hanesyddol, yn ogystal â sawl ffynhonnell (gan gynnwys amrywiaeth o raglenni adfywio) sy’n darparu arian ar gyfer prosiectau adeiladau hanesyddol o fewn cylch gwaith ehangach.


Y Tragwyddol - Eglwys Dduw ledled y byd y Swistir\nOnd beth bynnag yw lefel eich dealltwriaeth o athrawiaeth y Drindod, gallwch fod yn sicr o un peth: mae'r Duw Triune yn sicr o'ch cynnwys yng nghymundeb rhyfeddol bywyd y Tad, y Mab a'r Ysbryd Glân.\nNid oes tri duw, ond un yn unig, a'r Duw hwn, yr unig wir Dduw, Duw'r Beibl, yw'r Tad, y Mab a'r Ysbryd Glân. Mae'r tad, y mab a'r Ysbryd Glân yn gynhenid i'w gilydd, gallai rhywun ddweud, hynny yw, mae'r bywyd y maen nhw'n ei rannu yn berffaith gydgysylltiedig. Mewn geiriau eraill, nid oes y fath beth â'r tad wedi gwahanu oddi wrth y mab a'r Ysbryd Glân. Ac nid oes yr Ysbryd Glân wedi'i wahanu oddi wrth y tad a'r mab.\nMae hynny'n golygu: os Os ydych chi yng Nghrist, yna rydych chi'n ymwneud â chymrodoriaeth a llawenydd bywyd y Duw Triune. Mae'n golygu bod y Tad yn eich derbyn chi ac yn cael cymrodoriaeth â chi, fel gyda Iesu. Mae'n golygu bod y cariad y mae Duw wedi'i ddangos unwaith ac am byth yn Ymgnawdoliad Iesu Grist yr un mor fawr â'r cariad a gafodd y Tad bob amser - a bydd bob amser yn ei gael i chi.\nMae hyn yn golygu bod Duw yng Nghrist wedi datgan eich bod yn perthyn iddo, eich bod yn cael eich cynnwys, eich bod yn bwysig. Dyna pam mae holl fywyd Cristnogol yn ymwneud â chariad - cariad Duw tuag atoch chi a chariad Duw ynoch chi.\nMae'r tad, y mab a'r Ysbryd Glân yn un, sy'n golygu nad oes gweithred gan y Tad nad yw hefyd yn weithred gan y Mab a'r Ysbryd Glân.\nEr enghraifft, daw ein hiachawdwriaeth trwy ewyllys anghyfnewidiol y Tad, sydd bob amser wedi ymrwymo i'n cynnwys mewn llawenydd ac mewn cymundeb â'r Mab a'r Ysbryd Glân. Anfonodd y tad y mab, a ddaeth yn ddyn er ein mwyn ni - cafodd ei eni, ei fyw, ei farw, ei godi oddi wrth y meirw, ac yna wrth i ddyn esgyn i'r nefoedd ar ochr dde'r tad fel Arglwydd, Gwaredwr a Chyfryngwr ar ôl iddo ein rhoi i ffwrdd glanhau'r pechodau. Yna anfonwyd yr Ysbryd Glân i sancteiddio a pherffeithio'r Eglwys mewn bywyd tragwyddol.\nMae hyn yn golygu bod eich iachawdwriaeth yn ganlyniad uniongyrchol i gariad a nerth ffyddlon y Tad bob amser, a brofwyd yn anorchfygol gan Iesu Grist, ac a roddir inni gan yr Ysbryd Glân. Nid eich cred chi sy'n eich arbed chi. Duw yn unig - Tad, Mab ac Ysbryd Glân - sy'n eich achub chi. Ac mae Duw yn rhoi ffydd i chi fel rhodd i agor eich llygaid i wirionedd pwy ydyw - a phwy ydych chi fel ei blentyn annwyl.


Owen Lyndon Thomas.\nArddangosais fy mhaentiadau cyntaf, olewau ffigurol yn bennaf, yn gynnar yn y 1960au. Ceisiodd fy ngwaith adeg hynny leoli diwydiant mewn tirwedd – bryd hynny nid oedd prinder ysbrydoliaeth yn ne Cymru. O 1966, newidiais gyfeiriad i wneud crochenwaith domestig caled a gâi ei arddangos a’i werthu mewn nifer fawr o orielau a siopau crefft ledled Cymru a’r Gororau. Yn sgîl datblygu cyflwr arthritis rhoddais gynnig byr ar turnio pren cyn i’m salwch gwtogi ar unrhyw ddatblygiad pellach.\nAil-afaelais mewn paentio yn 2008 ond roeddwn yn poeni ar y dechrau na fyddwn yn gallu osgoi dylanwad artistiaid fel Will Roberts a Josef Herman, y rhain yr wyf yn eu hedmygu.\nEsblygais ddull o weithio mewn acrylig ar bapur, gan ddefnyddio cyllyll paentio i gyflawni’r effeithiau gweadog yr oeddwn yn eu dymuno. Tirwedd gogledd Sir Benfro a Phenrhyn Llŷn, dau begwn eithaf gorllewin Cymru yw mwyafrif fy ngwrthrychau.\nMae gen i ddiddordeb arbennig mewn pobl sy’n byw yn y dirwedd, yn aml yn byw mewn llefydd anghysbell, llefydd sydd bron yn ymddiheurol am eu lleoliad. Mae ymchwilio i wrthrych fel arfer yn gofyn am hyd at bum paentiad er mwyn dal yr ystod o awyrgylchoedd y gall amodau tywydd amrywiol eu darparu.\nRwy’n arddangos gwaith mewn nifer o orielau yng Nghymru.


eCylchlythyr Dysg Llywodraeth Cymru: 18 Mai 2018 (Rhifyn 525)\n18 Mai 2018 • Rhifyn 525\nGwobrwywyd naw o weithwyr addysg proffesiynol o bob rhan o Gymru yng Ngwobrau Addysgu Proffesiynol Cymru 2018.\nI weld y rhestr gyflawn o’r enillwyr a’r rhai a gyrhaeddodd y rownd derfynol, ewch i: www.llyw.cymru/gwobrauaddysgu.\nEich cyfle olaf i roi'ch caniatâd i barhau i dderbyn DYSG\nDros yr ychydig wythnosau diwethaf, dylai chi fod wedi derbyn ebyst yn gofyn i chi am eich caniatâd i anfon cylchlythyrau DYSG atoch yn y dyfodol.\nEdrychwch allan am ebyst gan Llywodraeth Cymru sy’n eich atgoffa. Diolch.\nArloesi'r cwricwlwm mewn ysgolion cynradd- Adroddiad Estyn\nMae’r adroddiad wedi’i anelu at Lywodraeth Cymru, awdurdodau lleol a chonsortia rhanbarthol. Bydd canfyddiadau’r adroddiad a’r astudiaethau gofal cysylltiedig hefyd o ddiddordeb i benaethiaid a staff mewn ysgolion cynradd pan fyddant yn myfyrio ar eu darpariaeth bresennol o ran y cwricwlwm ac yn cynllunio ar gyfer newidiadau i’r cwricwlwm. Bydd pedwar cam datblygu’r cwricwlwm o ddiddordeb i benaethiaid a staff mewn sectorau ysgol eraill.\nNewyddion Cwricwlwm i Gymru - drwy Podcast!\nGallwch diweddaru’ch gwybodaeth o'r diweddariadau i'r cwricwlwm drwy wrando ar podlediad Addysg Cymru ar Spreaker neu iTunes.\nSut roedd yr ysgol heddiw? Uwchradd\nBob blwyddyn, mae’r Llywodraeth Cymru wedi darparu canllawiau i rieni a gofalwyr plant ar ddiwedd eu blwyddyn cyntaf yn y Cyfnod Sylfaen, dysgwyr ar ddiwedd Blynyddoedd 2 a 6 mewn ysgol gynradd a’r rhai ar ddiwedd Blwyddyn 9 mewn ysgol uwchradd.\nKirsty Williams, Ysgrifennydd y Cabinet dros Addysg,\nBeth yr ydym yn bwriadu ei wneud mewn ymateb i argymhellion Estyn i wella safonau a darpariaeth y Gymraeg\nPontio'r bwlch: Uwchgynhadledd ar Symudedd Cymdeithasol ar gyfer Cymru\nDydd Iau 24 Mai, 2018 – 9:00-16:30, Caerdydd\nBydd ‘Pontio'r Bwlch’ yn eich gweld mewn ystafell gyda’r Llywodraeth, melinau trafod, ymchwilwyr, gwleidyddion ac arweinwyr busnes wrth i ni gychwyn ymgyrch ar gyfer gweithredu ar y her fwyaf sy'n wynebu ein cymdeithas. Gyda'r Ysgrifennydd Cabinet dros Addysg, Kirsty Williams AC a Chadeirydd y Comisiwn Symudedd Cymdeithasol Alan Milburn.\nMae dros 700 o gynghorau cymuned a thref yng Nghymru. Maen nhw'n gyfrifol am nifer o bethau lleol fel caeau chwarae, tai bach cyhoeddus a chodi goleuadau Nadolig. Rydym yn awyddus i glywed barn pobl ifanc Cymru! Cyflwynwch eich sylwadau drwy lenwi’r arolwg byr hwn (dolen allanol).\nPecyn Addysg – Plant sy'n Ffoaduriaid\nDyma adnodd rhyngweithiol i gynorthwyo dysgwyr yng Nghyfnod Allweddol 3 i ddatblygu eu gwybodaeth a dealltwriaeth o fewn pynciau Gwyddoniaeth ac i symbylu eu diddordeb mewn pynciau STEM (Gwyddoniaeth, Technoleg, Peirianneg, Mathemateg).\nAllen ni fyw ar y blaned Mawrth?\nHere is a new interactive resource to help Key Stage 3 learners develop their knowledge and understanding within the Science subjects and to stimulate their interest in STEM subjects (Science, Technology, Engineering, Mathematics).\nDylid cymryd pum munud yn unig i’w lenwi, a bydd ar gael tan 6 Gorffennaf. I lenwi’r holiadur, cliciwch yma.\nMae’r Pasbort Dysgu Proffesiynol yn offeryn ar-lein, rhad ac am ddim i gofnodi eich dysgu a’ch datblygiad proffesiynol. I ymuno â’r 12,500 o’ch cymheiriaid sydd eisoes yn manteisio ar y gwasanaeth hwn, ac i gael gwybod mwy, cliciwch ar y ddolen uchod.\nCynhadledd ColegauCymru – Byd o gyfleoedd – cyrraedd a churo safonau rhyngwladol\nGwynebwn cyfnod o newid mawr ym myd Addysg Bellach, ac felly mae’n hanfodol bwysig i sicrhau bod ein haddysg yn cyflawni'r canlyniadau gorau posibl i'n dysgwyr. Nod y gynhadledd hon yw hysbysu, ysbrydoli a thrafod fu’n arwain at well dealltwriaeth a gweledigaeth ar gyfer y dyfodol.\nGwahoddir ysgolion i wneud cais am gyllid o gronfa o £200,000 i helpu i liniaru ar effaith bosibl lefel uchel iawn o fynd a dod ymhlith cymunedau’r Lluoedd Arfog ar ysgolion a’u dysgwyr. Mae’r gronfa hon yn cael ei gweinyddu gan y Prosiect Cynorthwyo Plant Milwyr yn Ysgolion Cymru (SSCE).\nBydd y cofrestru'n cau ar 1 Awst 2018\nMae Ymddiriedolaeth GIG Gwasanaethau Ambiwlans Cymru yn gwahodd ysgolion uwchradd yng Nghymru i wneud cais i gael hwyluswyr i wirfoddoli i ddysgu'r CPR yn eu hysgolion.\nHyfforddiant Hafanau Diogel am ddim – cadwch le nawr!\nMae Rhaglen Dysgu Byd-eang Cymru ar y cyd â Dangos y Cerdyn Coch i Hiliaeth yn cynnal dwy seiwn arall o Hafanau Diogel: 6 Mehefin ym Mangor a 20 Mehefin yng Nghasnewydd. Mae'r hyfforddiant hwn wedi'i gynllunio i helpu mynd i'r afael â hiliaeth ac islamoffobia mewn ysgolion a gwella dealltwriaeth o faterion mudo cyfredol.\nCysylltwch â ksims@educationdevelopmenttrust.com erbyn 18 Mai er mwyn neilltuo lle.


Dysgwr Cymraeg y Flwyddyn BIPBC | Awyr Las\nMae Bwrdd Iechyd Prifysgol Betsi Cadwaladr yn arloeswyr ym maes hyfforddiant Cymraeg i staff.\nErs creu Bwrdd Iechyd Prifysgol Betsi Cadwaladr yn 2009, Roedd tîm Gwasanaethau Cymraeg bach y Bwrdd Iechyd ar flaen y gad yng Nghymru o ran darparu gwasanaethau Cymraeg yn y GIG. Ers hyn, mae’r tîm wedi ehangu ac esblygu i fod yn dîm blaengar a chyffrous, sy’n cefnogi’r Bwrdd Iechyd cyfan i ddarparu gwasanaethau Cymraeg i gleifion. Maen nhw, ynghyd â Safonau’r Gymraeg wedi helpu i godi safonau ac ymwybyddiaeth o ran yr angen am wasanaethau Cymraeg yn y GIG.\nYn 2016, ni oedd y bwrdd iechyd cyntaf yng Nghymru i benodi ein Tiwtor Cymraeg ein hunain. Mae hyn yn arddangos ymroddiad a brwdfrydedd y Bwrdd Iechyd i ddysgu Cymraeg. Ers hyn, mae llawer iawn o’n staff wedi manteisio ar y gwasanaeth unigryw hwn, a ddarperir am ddim i bob adran, ac wedi dechrau dysgu neu barhau ar y daith dysgu Cymraeg roeddent wedi cychwyn arni yn y gymuned.\nDros y tair blynedd ers i’r tiwtor fod yn ei swydd, mae cannoedd o staff wedi bod mewn cysylltiad â ni, a bellach rydym wedi datblygu i ddarparu hyfforddiant Cymraeg 1:1, cyrsiau byr i adrannau, dosbarthiadau cyffredinol a ddarperir ar draws gogledd Cymru i bob lefel gallu, ac yn fwy diweddar, rydym wedi cydweithio gyda Chymraeg Gwaith, sydd wedi darparu cyllid grant pellach i ni er mwyn gallu darparu cyrsiau ychwanegol yn benodol i’r staff, h.y. cyrsiau ar-lein, cyrsiau dwys a phreswyl, sydd wedi bod yn amhrisiadwy i’n staff. Mae’r grant hwn hefyd wedi ein galluogi i gyflogi Swyddog Cefnogi Hyfforddiant Cymraeg. Mae’r cynllun cydweithio hwn yn gynllun unigryw ac mae’r bartneriaeth hon rhwng y Bwrdd Iechyd a Chymraeg Gwaith y cyntaf o’i fath yng Nghymru. Rydym hefyd yn darparu cyfleoedd i’n staff i ymarfer yr hyn maen nhw wedi’i ddysgu drwy grwpiau sgwrsio, system gyfeillio ac amrywiol weithgareddau drwy gyfrwng y Gymraeg.\nEr mwyn annog mwy o ddysgwyr posibl a gwobrwyo ein dysgwyr mwyaf ymroddedig, dymunwn gynnal cystadleuaeth Dysgwr Cymraeg y Flwyddyn o fewn BIPBC, sy’n cyflogi oddeutu 17,000 o staff.\nBydd y gystadleuaeth yn cael ei lansio ganol mis Hydref 2019, yn ystod Wythnos y Gymraeg BIPBC, bydd y beirniadu’n digwydd yn gynnar yn 2020 a chynhelir y seremoni wobrwyo yn ystod wythnos Dydd Gŵyl Dewi. Gobeithiwn allu denu sylw’r wasg a’r cyfryngau.\nYn ôl cyfrifiad 2011, mae’r niferoedd uchaf o siaradwyr Cymraeg sy’n byw yng ngogledd Cymru yng Ngwynedd (65%), ond yn gyffredinol yng ngogledd Cymru mae traean o’r boblogaeth yn siaradwyr Cymraeg, ac mae’r galw am wasanaethau drwy gyfrwng y Gymraeg yn amlwg ym mhob ardal, gan gynnwys pobl o ardaloedd gwledig sy’n defnyddio gwasanaethau a ddarperir yn rhanbarth dwyreiniol gogledd Cymru.\nDysgwch fwy am y prosiect, yr hyn y byddwch chi'n helpu i'w gyflawni, a'r hyn y gallwch chi ei ddisgwyl fel diolch am eich nawdd.\nPam mae angen y prosiect\nEin nod fel bwrdd iechyd yw cael yr un gymhareb o staff sy’n siarad Cymraeg i adlewyrchu’r niferoedd hyn. Mae recriwtio i rai swyddi arbenigol yn anodd yn lleol, felly mae’n bwysig ein bod yn cynnig gwersi Cymraeg i ddeilwyr y swyddi hyn, fel unrhyw swydd sydd â chysylltiad â’r cyhoedd.\nEr bod y Gymraeg yn elfen hynod o bwysig mewn gofal i lawer o siaradwyr Cymraeg, mae gan rai grwpiau fwy o angen i dderbyn eu gwasanaeth yn Gymraeg. Mae Llywodraeth Cymru wedi nodi yn ei Fframwaith Strategol Olynol ar gyfer Gwasanaethau Cymraeg mewn Iechyd, Gwasanaethau Cymdeithasol a Gofal Cymdeithasol 2016-2019, bod y Gymraeg yn elfen gofal hyd yn oed mwy hanfodol i rai grwpiau, sef:\n• Plant a Phobl Ifanc\n• Defnyddwyr gwasanaethau iechyd meddwl\n• Gwasanaethau Dementia\n• Gwasanaethau Strôc\n• Gwasanaethau Therapi Iaith a Lleferydd\nFodd bynnag, mae cyfathrebu’n hanfodol o fewn y gwasanaethau iechyd, a gall unrhyw glaf deimlo’n fwy agored i niwed ac yn methu cyfathrebu ei wir deimladau os nad oes modd iddo siarad ei iaith gyntaf.\nFelly, mae’n hanfodol i ni fod â digon o staff sy’n gallu siarad Cymraeg i ddiwallu’r angen hwn, a bydd cynnal cystadleuaeth Dysgwr Cymraeg y Flwyddyn yn gwobrwyo’r enillydd a’r rhai fydd wedi cyrraedd y rownd derfynol, annog mwy o ddysgu a thynnu sylw at y gwasanaethau Cymraeg rydym yn eu cynnig i’n staff a barn y cyhoedd am y Bwrdd Iechyd, ac yn ei dro yn denu mwy o ddysgwyr Cymraeg posibl.\nEffaith ddisgwyliedig y prosiect\nFel tîm, rydym yn awyddus i annog ein staff sydd newydd ddechrau dysgu Cymraeg neu rai sydd wedi bod wrthi ers tro a bellach bron yn rhugl, mewn unrhyw ffordd gallwn, a dangos ein gwerthfawrogiad am eu hymroddiad.\nRydym angen gwneud y gystadleuaeth Dysgwr y Flwyddyn mor atyniadol â phosibl. Un ffordd i gyflawni hyn yw cynnig gwobrau dengar i’n henillydd a’r rhai yn y rownd derfynol, i annog cymaint â phosibl o’n dysgwyr i gystadlu, er mwyn creu cyffro a brwdfrydedd. Bydd y gystadleuaeth hon ar agor i bob aelod o staff sy’n ddysgwyr o bob lefel, o’r dechreuwyr i’r rhugl. Fe’u beirniedir gan banel o feirniaid a fydd yn edrych ar y gwahaniaeth maen nhw wedi’i wneud yn y gweithle a’r buddion i’n cleifion drwy ddysgu Cymraeg, hefyd, sut mae eu bywydau wedi newid yn y gymuned ac yn y cartref.\nBydd unrhyw wobrau y gobeithiwn eu cynnig yn mwyafu eu dysg ymhellach, megis tocynnau llyfrau Cymraeg, tanysgrifiad cylchgronau, cwrs preswyl, adnoddau TG ayb.\n• Cynyddu ymwybyddiaeth o wersi Cymraeg\n• Hwb i’r brwdfrydedd dysgu Cymraeg\n• Annog mwy o ymdrech ymysg dysgwyr presennol\nYr hyn yr ydym ei angen\nRydym yn chwilio am roddion mewn nwyddau o wobrau i'r enillydd a’r rhai yn y rownd derfynol.\nYn benodol, hoffem:\n• 1 x Tlws i’r enillydd Eisoes wedi'i sicrhau!\n• 1 x Llechen i gynorthwyo dysgu drwy gyrsiau ar-lein/mynediad i gyfryngau\n• 1 x Cacen fawr i’w thorri yn y seremoni fel rhan o’r dathliad ac i’w rhannu â phawb fydd yn bresennol yn y digwyddiad\n• 1 x Wythnos yn Nantgwrtheyrn Eisoes wedi'i sicrhau!\n• 2 x Noddi lle ar gwrs lefel addas yn y gymuned leol\n• 6 x Tanysgrifiad i gylchgronau Cymraeg - Golwg/Lingo\n• 6 x Tocynnau rhodd llyfrau Cymraeg Eisoes wedi'i sicrhau!\nYn gyfnewid am eich cefnogaeth, byddwch yn derbyn y gwobrau canlynol.\n• Mae gennym fwy na 17,000 o staff sy'n derbyn cyfathrebiaeth reolaidd drwy ein sianeli corfforedig. Byddai noddi DCYF yn golygu byddai enw eich cwmni yn ymddangos ar holl gyfathrebiadau gyda'n gweithlu ar draws gogledd Cymru, gan gynnwys e-bost, mewnrwyd, enewyddlen ac ap staff\n• Lleoliad amlwg ar ein tudalen mewnrwyd staff mewnol ochr yn ochr â gwybodaeth am y gwobrau\n• Lleoliad amlwg ar ddeunyddiau hyrwyddo sy'n gysylltiedig â'r gwobrau\n• Eich enw'n ymddangos mewn cyfres eang iawn o ddatganiadau'r wasg, a gyhoeddir cyn y noson o ddathlu enwebiadau'r gwobrau\n• Cydnabyddiaeth ar lafar o'ch cefnogaeth ar y noson\n• Cyfle i ymddangos ar ein sianeli cyfryngau cymdeithasol, cyn y gwobrau ac ar y noson. Mae gennym fwy na 14,000 'hoffi' ar Facebook a 10,000 o ddilynwyr Twitter, gydag ymgysylltiad cyson gyda'n cynulleidfa ar y ddwy sianel\n• Cysylltiad cadarnhaol gyda’r GIG, ystyrir yn un o'r brandiau cryfaf, y gellir ymddiried ynddo drwy'r DU cyfan, Bwrdd Iechyd Prifysgol Betsi Cadwaladr, y cyflogwr sengl mwyaf yng ngogledd Cymru, ac Awyr Las, elusen GIG gogledd Cymru\n• Cyfle i gyflwyno gwobr o'ch dewis ar y noson\nHolwch yn awr am noddi Cystadleuaeth Dysgwr Cymraeg y Flwyddyn BIPBC\nLlenwch y ffurflen isod a bydd aelod o Dîm Cymorth Awyr Las yn cysylltu â chi i drafod y cyfle noddi.


Apêl am wybodaeth yn sgil “lladrad â llafn” yn Gilfach – Golwg360\n25 Mehefin 2018 am 13:00 Diweddarwyd am 13:01\nMae heddlu yn apelio am wybodaeth yn dilyn adroddiad am ladrad â “llafn” yn y Cymoedd.\nCafodd yr heddlu eu galw am tua 12.40yb ar ddydd Iau (Mehefin 21) yn dilyn adroddiad am ladrad arfog ar Stryd Fasnachol, Gilfach.\nYn ystod y digwyddiad, mae’n debyg y cafodd dau ddyn eu bygwth gan ddyn arall. Gofynnodd iddyn nhw am arian, cyn ffoi tuag at Stryd Fawr Bargoed.\nChafodd neb eu hanafu.\nRoedd y dyn yn gwisgo tracsiwt a thop gwyn, a gyda bandana gwyn a glas am ei ben. Ac mae’n debyg mai dyn gwyn yn ei ugeiniau hwyr oedd ef.\nDylai unrhyw un sydd â gwybodaeth gysylltu â Heddlu Gwent.


Trychineb Pwll Glo Gresffordd – Gwir Bris Glo - CBSW\nTrychineb Pwll Glo Gresffordd - Gwir Bris Glo\nMae Gresffordd ym maes glo Gogledd Cymru, band o byllau glo a oedd yn ymestyn o'r Parlwr Du ar arfordir Sir y Fflint i Ifftwn ar ffin Sir Amwythig.\nBand Arian y Rhos, c1910. Roedd gan gymunedau glo lleol megis Gresffordd, Llai a'r Rhos oll eu bandiau arian.\n© Swyddfa Gofnodion Sir Ddinbych\nMae cyfeiriadau at gloddio yn lleol mor gynnar â'r 15fed ganrif. Ehangodd y diwydiant yn enfawr o'r 18eg ganrif ymlaen, ac erbyn 1900 roedd 12,500 o lowyr yng Ngogledd Cymru yn cynhyrchu tair miliwn tunnell o lo y flwyddyn.\n"In the whole British empire there is no occupation in which a man may meet his end in so many different ways as that of a miner."\nRoedd cysylltiadau diwydiannol wastad yn wael. Yn y 1920au gwaethygodd y berthynas rhwng y glowyr a pherchnogion y pwll glo. Gyda diweithdra yn uchel a threchiad yn streic 1926, roedd y glöwr a oedd mewn gwaith mewn sefyllfa enbyd: cael ei orweithio a derbyn tâl annigonol. Yn y cyfamser, roedd perchnogion y glofeydd yn ei chael yn gynyddol anodd gwneud mwy o elw ac felly roeddent yn ceisio torri costau i'r lleiaf posibl. Roedd pyllau glo lleol yn cau - caeodd Westminster, Wrecsam & Acton, Vauxhall a Gatewen yn fuan ar ôl ei gilydd yn y 1920au a'r 1930au.\nCanolfan Esgidiau Rhos, c.1926. Roedd diweithdra yn falltod ar y cymunedau glo. Roedd y ganolfan hon yn darparu hyfforddiant i lowyr di-waith.\nNid oedd amodau gwaith lawer gwell. Ym 1932 roedd 907 o ddamweiniau marwol ym mhyllau glo Prydain. Roedd glöwr ddeg gwaith yn fwy tebygol o gael ei ladd yn y gwaith na gweithiwr ffatri.Roedd ganddo hefyd siawns un ym mhob saith o ddioddef anaf difrifol. Roedd mecaneiddio, gyda'r cynnydd mewn s w n a llwch, wedi gwneud amodau gwaith yn waeth. Roedd rheoleiddio'r pyllau glo wedi cynyddu'n araf ers y 19eg ganrif, ond nid oedd yr un llywodraeth yn barod i orfodi'r rheolau, ac yn gyffredinol roedd y perchnogion yn erbyn pob diwygiad.\n"I should have thought that the miners' leaders were the stupidest men in the kingdom, if I had not met the owners."\nTadogwyd ar Arglwydd Birkenhead, 1926\nPwll Glo Gresffordd, c.1920\n"The current system of ownership and working in the coal industry stand condemned."\nMr Ustus Sankey, Comisiwn Brenhinol ar y Diwydiant Glo, 1919


Llyfrgell Fidio - Advance Care Plan\nEr mwyn egluro ychydig rhagor am gynllunio gofal o flaen llaw, rydym wedi cynnwys sawl fidio yn cynnwys rhai gan weithwyr proffesiynol GIG Cymru sydd gan brofiad o gynllunio gofal ymlaen llaw yn egluro nifer o gwestiynau gaiffeu gofyn yn aml. Mae yna ambell fidio am bobl yn trafod pam eu bod wedi cwblhau Cynllun Gofal o Flaen Llaw all fod o o help i chi.\nGallwch ddod o hyd i ragor o Gwestiynau Gaiff eu Gofyn yn Aml\nVeronica Snow Arweinydd Rhaglen Gofal Diwedd Oes GIG Cymru yn trafod y gwahaniaeth rhwng cynllunio ar gyfer gofal diwedd oes a Chynllun Gofal Diwedd Oes.\nPat Worlock, Hwylusydd Gofal o Flaen Llaw Macmillan yn egluro pwy all eich helpu i ysgrifennu Cynllun Gofal o Flaen Llaw.\nCaroline Allen, Hwylusydd Gofal o Flaen Llaw Macmillan efo cyngor am ble i gadw eich Cynllun Gofal Diwedd Oes a phwy allai fod angen copi.\nBarwnes Finlay o Landaf, Cadeirydd y Cyngor Cenedlaethol Dros Ofal Lliniarol yn egluro beth yn union yw ‘Pŵer Atwrnai Parhaol’ dros Iechyd a Gofal\nDr Mark Taubert, Ymgynghorydd Gofal Lliniarol yn egluro beth yw Cynllun Gfofal o Flaen Llaw.\nDr Nikki Pease, Ymgynghorydd Gofal Lliniarol yn egluro beth all ddigwydd os nad oes gan rhywun y capasiti i greu Penderfyniadau o Flaen Llaw i Wrthod Triniaeth.\nChristine Wheeler, Hwylusydd Cynllunio Gofal o Flaen Llaw Macmillan yn egluro beth sydd angen i chi ei wneud os ydych yn ail felldwl ynglŷn â’ch Cynllun Gofal o Flaen Llaw.


Dwi'n Caru Hana yn unig - AR-LEIN WEBTOON AM DDIM\nDwi'n Caru Hana yn unig Cyfartaledd 5 / 5 allan o 1\nMae Yoon Hana yn darganfod bod ei theulu yn symud allan ychydig cyn seremoni mynediad yr ysgol uwchradd. Ar y dechrau, roedd hi'n poeni am drosglwyddo i ysgol newydd, ond mae ei phersonoliaeth ddisglair yn ei hatal rhag bod yn isel ei hysbryd am gyfnod rhy hir. Fodd bynnag, nid yw'r diwrnod cyntaf yn yr ysgol newydd yn mynd yn dawel dda sut y byddai'n dychmygu. Mae hi'n dod ar draws trafferth yn gyflym gyda'i ffrind desg bygythiol, Lee Chang-wook! Ond cyn bo hir mae Hana yn dechrau dysgu bod mwy i Chang-wook nag sy'n cwrdd â'r llygad. Dyma stori prosiect heulog Hana i helpu'r Chang-wook dywyll i wneud ffrindiau!\nPennod 22 Chwefror 22, 2021\nPennod 17 Tachwedd 6, 2020\nPennod 16 Tachwedd 6, 2020


£500 gan CADW : Ewch ati nawr!\nMae Cadw yn gynnig grantiau o hyd at £500 i gapeli rhestredig am wneud mân waith cynnal a chadw. Gallwch hawlio grant am wneud y gwaith eich hun. £80,000 sydd yng nghronfa 'Spring Clean' : a'r cyntaf i'r felin fydd hi. Felly - holwch nawr !\nDydd i weddio: Rhestr Capeli\nBydd Eglwysi Annibynnol mewn sawl rhan o Gymru a thu hwnt yn agor i weddïo dros Gymru a'i phobl ar Ddydd Sadwrn, Mawrth 1af. Beth am alw mewn i'r un agosaf ?\nGweddi dros Gymru 2008\nGweddi Gŵyl Ddewi arbennig gan Lywydd yr Undeb, y Parchg Dewi Myrddin Hughes : gweddi ar gyfer cyrddau gweddi Mawrth 1af, a chyrddau'r Sul.


BlogMenai.com: Beth ydi pwrpas Hen Rech Flin?\nPwrpas Hen Rech Flin yw atgoffa aelodau o Blaid Genedlaethol mae'r CENEDLAETHOL sydd yn bwysig nid y Blaid - gwers nad wyt ti wedi ei ddysgu eto, ysywaith, Cai bach!\nY cwestiwn pwysig yw: beth yw pwrpas Alwyn ap Huw?\nAlwyn, pam yn union wyt ti'n cwyno? Mae nifer o aelodau blaenllaw'r Blaid yn galw am ymgyrchu dros ddatganoli pellach. Mae Dafydd El, ar y llaw arall, eisiau sicrwydd ein bod am ennill refferendwm - pwy all ei feio am gymeryd y safbwynt yma? Pe bai'r refferendwm yn cael ei golli, lle wedyn? Nid wyf yn cytuno, ond mae angen ystyried y cwestiwn.\nFel ateb i'r rhefru hanner call am ysgolion bach a cymunedau gwledig, a'r Iaith hefyd, rwyt yn ateb dy hun. Plaid Cenedlaethol yw Plaid Cymru - plaid i bawb. Nid oeddwn yn hapus am fethiant i ariannu Y Byd, ond fe oeddwn yn deall y penderfyniad. Os oedd creu papur newydd dyddiol Y Byd yn golygu cau wardiau ysbyty, beth fyddai dy ddewis di?\nA mewn dirwasgiad ofnadwy, lle mae cynghorau yn gorfod gwario yn effeithlon er mwyn cynnal gwasanaethau, ai gwario miloedd yn cynnal llefydd gwag mewn hen ysgolion yw'r defnydd call o arian cenedlaethol?\nOs wyt ti am ddechrau ar y cwestiwn cenedlaethol, meddylia! Mae cenedlaethol yn golygu pawb yng Nghymru, nid 'Alwyn ap Huw a'i gyfeillion'. Nid yw'n bosib amddiffyn ysgolion gwag ar y sail fod Alwyn ap Huw angen sail i'w ffantasi nad yw'r byd yn newid a bod ei blentyndod dal yn fyw!\nAc efallai fod Cai yn iau na ti, a dwi yn sicr - cei alw pobl yn 'bach' os wyt ti eisiau, ond nid yw hynny yn golygu nad ydynt yn gwybod yn well. Am bopeth.\nTra fy mod innau'n meddwl bod y syniad o gomisiynydd iaith yn wastraff amser, does 'na ddim gwadu bod PC heb gyflawni dim ers dod i rym o ran cenedlaetholdeb. Cawn weld beth a ddaw o'r Coleg Ffederal, yr LCO a'r refferendwm. Gobeithio fe'u cyflawnir - ond mae'n edrych yn gynyddol debyg na welwn yr un,\nYdi, mae PC i fod yn blaid genedlaethol; ydi hynny'n golygu y dylai roi'r gorau i'w hegwyddorion cenedlaetholgar er mwyn apelio i bobl nad ydynt yn genedlaetholwyr? Gobeithio ddim, ond mae'n sicr yn ymddangos ei bod yn camu'n araf deg lawr y trywydd hwnnw.\nWel, mi fuaswn yn anghytuno a ti yna. Nid yw cadw ac ehangu gwasanaethau mewn nifer o ysbytai, nifer o symudiadau ar yr economi, trafnidiaeth a tai, LCO Gofalwyr ac ati yn 'cyflawni dim'. Oes, mae siomedigaethau wedi bod, fel yr LCO Tai a methiant Y Byd, ond nid yw llywodraethu mewn clymblaid yn beth hawdd i neb, yn enwedig pan mae Llafur yn Llundain yn gwneud eu gorau i danseilio'r glymblaid.\nOnd a oedd clymblaid yn beth da i wneud? Oedd. Ni fydd mwyafrif i neb yng Nghymru eto - mae system PR yn arwain i'r sefyllfa yna. Rhaid i'r Blaid ddangos ein bod yn gallu llywodraethu a gwneud penderfyniadau o dan bwysau, a nid ffurfio gwrthblaid fythol i gwyno am bopeth nad yw'n ddelfrydol.\nMae hyn yn gwestiwn sylfaenol am y Blaid. Ai plaid i genedlaetholwyr yw hi, er mwyn i leiafrif gael pwyso am annibyniaeth yn syth, ynteu plaid sydd yn ceisio ennill grym a Cymru annibynol yn raddol, trwy brofi i etholwyr fod hyn yn syniad da gyda'n llywodraeth fel esiampl?\nOes, mae lle i ddelfrydiaeth a'n hegwyddorion - os nad oes LCO Iaith, byddaf yn galw fy hun am i'r Blaid adael y glymblaid. Ond a ddylem adael i'n hegwyddorion arwain at bolisiau a fydd yn golygu nad ydym yn gallu dylanwadu ar bolisi cenedlaethol?\nRhidian: 'Os oedd creu papur newydd dyddiol Y Byd yn golygu cau wardiau ysbyty,'\n...for fffwcs sec rhidian. Dyma union ddadleuon y Blaid Lafur. Mae'r NHS yn llyncu, na gwastraffu miliynnau o arian. Brisiwn off bwrdd y fuwch aur honno ydy unrhyw arian ar y 'celfyddydau/iaith' etc.\nMae'r blydi prescriptiwns 'am ddim' yna'n gwastraffu miliynnau o bunnoedd - dwi newydd gael 2 botel o calpol a 5 eli lladd llai 'am ddim' diolch i dwpdra asgell chwith y Blaid Lafur a chwithion fel ti yn y Blaid. Fase 15 miliwn (cost y gwastraff 'prescriptiwn am ddim? ... rhyfedd nad yw'r Glymblaid wedi cael feasability study o faint mae hwn yn ei gostio) wedi talu am Y Byd, Coleg Ffederal, .cym, arian i tim rygbi merched Cymru, etc etc heb feddwl.\nBlydi asgell chwith y Blaid. Gem ydy'r NHS - cenedlaetholdeb drwy ffordd arall. Mae mawrygu'r NHS (gwasanaeth i fod nid ffwcin eicon) yn mynd i ladd unrhyw fuddsoddiad yn yr iaith a'r diwylliant. Rhydian - ti'n chwarae i ddwylo'r Blaid Lafur ac yn gwneud eu gwaith ar ei rhan.\n"cadw ac ehangu gwasanaethau mewn nifer o ysbytai, nifer o symudiadau ar yr economi, trafnidiaeth a tai, LCO Gofalwyr ac ati."\nDoes gen i ddim cwyn gyda'r rheini, er fy mod yn amheus bod yr ail yn cymhwyso fel llwyddiant, ond y rheswm y mae mwyafrif helaeth pleidleiswyr y Blaid yn pleidleisio drosti ydi er mwyn hybu'r achos cenedlaethol. Yn gryno, dydi hynny ddim wedi digwydd; does 'na fawr o arwydd ei bod am ddigwydd - ac nid cyfnod byr mo 18 mis.\nDwi ddim yn meddwl bod y llywodraeth hon yn enghraifft dda sy'n mynd i bobl feddwl y gallai Cymru fod yn wlad rydd; bai safon isel y gwleidyddion ydi hynny, siawns. Ond mae anniddigrwydd am berfformiad Plaid Cymru hyd yn hyn, a gwae'r Blaid os y bydd yn anwybyddu hynny.\nAnon 3:19: Y gelyn yw'r Undebwyr o fewn y Blaid Lafur, nid delfrydiaeth sosialaidd y Blaid. Mae gweithio trwy athroniaeth Rawlsiaidd o edrych ar ôl y gwanaf yn gyntaf yn foesol a wedi profi yn boblogaidd. Os yw Plaid Cymru yn cadw sosialaeth draw, lle wedyn? A fydd y rhan fwyaf o'r Cymry yn ein cefnogi os bydd y blaid yn mabwysiadau agwedd asgell dde? Na, Llafur a'r Dem Rhydd a fyddai'n ennill.\nDwi ddim yn hapus am Y Byd ac ati. Oedd o'n werth dymchwel y glymblaid dros yr egwyddor? Nac oedd. Fel dwi wedi dweud, os nac oes LCO Iaith, mae pethau yn wahanol...\nMae'r Blaid Lafur yn gallu gwneud rhywbeth yn iawn weithiau. Dwi yn credu fod 'prescripsiwn am ddim' yn beth da - faint o filioners sydd yng Nghymru? - er fod gen i amheuaeth am allu'r Cynulliad i fforddio'r polisi drwy'r dirwasgiad.\nOs nad wyt yn cytuno a sosialaeth, meddylia am hyn. Mae lot mwy o bobl tlawd na phobl cyfoethog. Nid oes llawer o'r bobl yma, y rhan fwyaf yn ddi-Gymraeg, am gefnogi annibyniaeth os nad yw'n golygu y bydd safon eu bywyd yn gwella.\nYr unig ffordd o sicrhau annibyniaeth, heb ein bod yn sefydlu byddin o derfysgwyr, yw darbwyllo'r Cymry y bydd ein Plaid yn gofalu am y bobl, yn enwedig y rhai ar y gwaelod.\nOs wyt yn gwybod am ddau filiwn o genedlaetholwyr cudd, mae'n bosib y gallai'r Blaid ennill etholiad gyda polisiau cenedlaetholgar yn unig. Ond 2.96 miliwn o Gymry oedd yna y tro diwethaf a edrychais. Rhaid i ni weithio i ennill y boblogaeth yma.\nNi allaf siarad am bod sosialydd yn y Blaid, on fe wn fod y rhan fwyaf ohonom yn gweld annibyniaeth a cyflwr cymdeithas fel rhan o'r un broblem.\nFe wyf i, am un, eisiau gweithio i ennill annibyniaeth - nid eistedd a cwyno nad yw'n hawliau fel Cymro yn cael eu parchu!\nHogyn o Rachub, rwyf yn cytuno yn hollol nad yw'r Blaid mewn llywodraeth wedi llwyddo i hyrwyddo'r genedl - yn sicr, nid i'r graddau y hoffwn i, er i mi gredu bod Alun Ffred wedi cymeryd rhai camau positif. Dwi fy hun yn pleidleisio dros y Blaid, o leiaf yn rhannol, am y rheswm yma.\nOnd yn ôl i'r cwestiwn, a ydym yn disgwyl i'r Blaid mewn llywodraeth wneud pob dim yr ydym ni eisiau? A yw hynny'n realistaidd? A fyddai ceisio plesio cenedlaetholwyr yn unig yn debygol o blesio holl etholwyr Cymru? A fyddai symud yn fyrbwyll i sicrhau 80 mlynedd o waith yn ein neilltuo o drafodaethau polisi? 'Shooting ourselves in the foot' fel petai.\nOs yw Plaid Cymru am lunio dyfodol y wlad, a Cymru annibynol, ni allwn ennill pob brwydr tra'n dod i arfer a llywodraeth. Os oedd y Blaid yn bwriadu troi'n siop siarad i genedlaetholwyr, byddwn yn ymddiswyddo yn syth. Rwyf yn fodlon ein bod yn genedlaetholgar, ond hefyd yn gweithio a rhyw strategaeth i sicrhau ein bod yn ennill ar ran yr achos.\nnid sosialaeth yw perscriptiwn am ddim, jyst breib etholiadol hawdd a difeddwl.\nOs ti eisiau dy berscriptiwn am ddim, iawn, ond o ba bot caiff yr arian ei dynnu, o ie, 'iaith a diwylliant'. Beth yw pwynt cael llywodraeth genedlaetrhol os yw'n tanseilio'r hyn sy'n ein gwneud yn genedl? Cenedl ydym ni rhidian nid cleifion.\nPoblogaidd gyda pobl, ydi siwr, mae rhoi rhywbeth 'am ddim' wastad yn boblogaidd. Ond ydy'wn ateb gofynion strategol a strwythurol iechyd uffernol Cymru. Nadi mwn. Breib ydyw Rhidian a dim arall.\nFaint yn fwy o genedligrwydd sy'n mynd i gael ei golli er mwyn agenda 'ysbytaiacysgolion'. Fydd 'na byth ddigon o arian i ateb holl anghenion iechyd Cymru - dyna'r blydi pwynt Rhidian, dyna pam fod Llafur yn pwsio'r agenda yma, er mwyn gwneud yn siwr fod 'pethau pwysicach' yn cael arian nac iaith a diwylliant.\nMae sosialaeth yn iawn ond mae'n llawn bunk a meddwl niwlog. Fydd iechyd Cymru ddim canran yn well achos perscriptiwn am ddim. Mae angen i sosialaeth feddwl am isadeiladedd a strwythur tymor hir nid gimmicks.\nMae gan y Blaid 12 mis i brofi fod ceneldigrwydd neu Gymreictod wedi cael rhywbeth allan o'r glymblaid yma neu fel arall waeth i ni gael llywodraeth lafur ddim.\nMae Llafur yn chwerthin am dy ben di Rhidian. Useful idiots chwedl Stalin am yr asgwell chwith.\nAnon, croeso mawr i ti ffurfio plaid dy hun, gyda dim amcan ond cenedlaetholdeb. Os wyt ti yn llwyddo arwain Cymru i annibyniaeth, byddaf yn fodlon iawn dy gymeradwyo. Fy hun, credaf fod athroniaeth Rawlsiaidd yn foesol a'n rhoi cyfle i ni ennill ein annibyniaeth - tryw ddangos i'r difreintiedig ein bod ni ar eu ochr nhw.\nMae prescripsiwn am ddim yn dod o'r syniad fod budd-daliadau i bawb yn fwy effeithlon na targedu. Fy hun, dwi yn ansicr os yw hyn yn wir heb i ni ennill pwerau dros dreth, a byddwn yn dileu'r polisi, er fy mod yn cytuno a'r athroniaeth 'universal benefits' mewn egwyddor.\nOnd syniad y Blaid Lafur yw hwn, a nid yw'n bosib i ni gael gwared o'r syniad heb ffurfio clymblaid a'r pleidiau eraill. A gaf dy atgoffa nad yw hyn yn opsiwn. Aheb glymbleidio llywodraeth leiafrifol\nLlafur a fyddai wedi codi.\nOs mai dy agwedd di yw 'fyddai yna ddim gwahaniaeth mawr', waeth heb i ni ddirwyn pob mudiad cenedlaetholgar i ben a cadw allan o wleidyddiaeth. Wedi'r cwbl, dy stori di yw na fyddai'n gwneud unrhyw wahaniaeth i genedlaetholdeb.\nOnd yn fwy cyffredinol, mae rhaid i Plaid Cymru fod a cynllun am sut i sicrhau lles y boblogaeth rwan, ac ar ol ennill annibyniaeth.\nMae Cai yn iau o lawer nac ydwyf i. Yr unig gof sydd gennyf o gyfarfod a Cai, erioed, oedd pan oedd o'n blentyn ifanc iawn, tua phump neu chwe blwydd oed!\nOnd term o anwyldeb ydy bach yn y Gymraeg. Nid term i fychanu. Fe ddaw yn sioc iti, bid siŵr - ond mae fy nhad yn hyn na fi! Byddwyf weithiau yn ei alw ef yn Dad bach!\nO ystyried pa mor frwnt mae Cai yn trin fy marn ar adegau hwyrach na ddylwn ei gyfarch mewn anwyldeb. Ond fel oedd nain yn arfer dweud mond chwip din go iawn ydy o - o fod yn hogyn da


Creuddyn ac Arllechwedd – Ardal 5 Deganwy/Cyffordd Llandudno Datblygiad trefol PRN 15806\nSH 779791 yn edrych i'r dwyrain. Yn dangos rhai o du blaen siopau a'u haearn bwrw Fictoraidd hyfryd yn Neganwy sy'n wynebu aber y Conwy.\nMae nodweddion y dirwedd isel yn ei ffurf bresennol yn bennaf yn ganlyniad y twf yn y rhwydwaith rheilffyrdd. Gwyddis fod Llywelyn wedi rhoi tir yn ne-orllewin y Penrhyn y Creuddyn i fynachlog Sistersaidd Aberconwy, tir sydd lle bellach yn cynnwys anheddau Deganwy a Chyffordd Llandudno o'r bedwaredd ganrif ar bymtheg a'r ugeinfed ganrif. Mae Sarn y Mynach, sef yr enw a roddir ar yr A47 yn gofnod o bresenoldeb y myneich, ar y pwynt lle mae'n croesi'r brif lein reilffordd a'r Ganol. Echel arall sy'n dyddio yn ôl i'r cyfnod cyn-Fodernaidd yw'r ffordd gogledd-de drwy Gyffordd Llandudno a elwir ym Marl Lane . Yn flaenorol roedd hon yn cysylltu annedd y Marl (2021) gyda'r fferi. Mae ffordd bost Telford yn mynd drwy'r ardal nodwedd. Mae'n cynnwys yr arglawdd dros y Conwy y mae pont grog Telford a phont diwbaidd Stephenson wedi'u hadeiladu drosti.\nYm 1848 yr agorwyd prif lein reilffordd Caer i Fangor, a'r llinell leol i Landudno ym 1858; agorwyd gorsaf Cyffordd Llandudno ym 1860, fe'i huwchraddiwyd sawl gwaith, ac yn ystod y 1880au, fe adeiladwyd shed locomotif. Ym 1858, agorwyd llinell leol i Landudno drwy ddatblygiad tref wyliau ar lannau gorllewinol y penrhyn yn Neganwy; agorwyd gorsaf ym 1866. Wedi agor y llinell leol i Flaenau Ffestiniog ym 1879, dechreuodd y cwmni rheilffordd adeiladau glanfa i allu llwytho'r llechi ar longau yn Neganwy yn 1882, gan ddefnyddio rwbel o dwnnel Belmont ym Mangor. Prin oedd y defnydd arno , a bellach mae'n rhedeg teithiau cychod pleser.\nParhaodd yr anheddau i dyfu tan yr ugeinfed ganrif. Tra bu Deganwy yn bennaf yn gyrchfan i bobl ar wyliau ac i bobl wedi ymddeol, roedd Cyffordd Llandudno yn gartref i nifer fawr o weithwyr rheilffordd ac yn fwy diweddar i weithwyr y ffatri Hotpoint. Mae adeilad y North Wales Weekly News hefyd yn dirnod nodweddiadol.\nTai o'r 19eg a'r 20fed ganrif, siopau, capeli, llwybrau teithio\nStoc tai maestrefol wedi'u gwneud yn bennaf o fric, sy'n dyddio bron yn gyfan gwbl o ddiwedd y bedwaredd ganrif ar bymtheg neu'r ugeinfed ganrif sy'n nodweddu'r ardal. Cymysgedd o deiliau a llechi yw deunydd y toeau. Nodwedd amlwg yw'r rhes tai a adeiladwyd gan y pensaer North o Lanfairfechan yn SH 781 804, sy'n gwneud defnydd trawiadol o hen lechi, rhai ohonynt o chwarel Tal y Fan (ardal 24). Hwnt ac yma, gwelir tai neu gapeli cynharach wedi'u hadeiladu o galchfaen lleol a chanddynt doeau llechi cyffredin a geir yn fasnachol. Mae gan flaen y siopau yn Neganwy'n ganopi o haearn bwrw dros y palmant.\nMae'r ffyrdd cludiant yn cynnwys ffordd Telford , y rheilffordd, ffordd fodern yr A55T sy'n mynd drwy dwnnel y Conwy, y glanfeydd yn Neganwy a phont Conwy yn nodwedd o'r ardal. Yn ogystal â'r ddwy bont dros y Conwy, ceir nifer o eitemau eraill o isadeiledd trafnidiaeth, tebyg i'r bocs signalau yn Neganwy, y siediau locomotif yng Nghyffordd Llandudno a phontydd amrywiol. Mae gorsaf Cyffordd Llandudno'n enghraifft anarferol o adeilad gorsaf Fictoraidd gydag ychwanegiadau Modernaidd. Gwelir yr arddull Fodernaidd hefyd yn y ffatri Hotpoint helaeth yn SH 803 777 sy'n segur bellach.


Mae papur newydd y Guardian wedi cyhoeddi map sy’n dangos y safleoedd newyddion mwyaf poblogaidd fesul rhanbarth. Mae canlyniadau Cymru yn eithaf calonogol a dweud y gwir - yn ôl y map, mae’r rhan fwyaf o orllewin a chanolbarth Cymru yn dibynnu ar wefan y BBC am eu newyddion, a’r rhan fwyaf o Dde Cymru yn troi at Wales Online. Mae gan y gwasanaethau yma eu gwendidau ond o leiaf maen nhw’n darparu newyddion Cymreig, yn hytrach na newyddion o safbwynt Llundeinig yn unig fel y rhan fwyaf o’r gwasanaethau newyddion ar-lein eraill.\nMae’n fy nhiclo i braidd mae’r Telegraph yw gwefan newyddion mwyaf poblogaidd Sir Benfro!\nMae’n anodd gwybod pa mor ddibynadwy yw’r canlyniadau gan eu bod nhw’n seiliedig ar arferion defnyddwyr Twitter. Ac o glicio ar y rhanbarthau unigol ceir yr awgrym bod y rhan fwyaf o ddefnyddwyr yn mynychu gwefan Wales Online am y straeon rygbi yn hytrach na’r rhai Cymreig. Yn ogystal a hynny dyw Ynys Môn ddim yn bodoli. Ond fel arall mae’r map i weld yn eithaf agos ati.\nAnonymous 5/18/2012 12:43:00 am\ndiddorol fod y guardian yn honni mai'r telegraph sydd fwyaf poblogaidd ym mhenfro.\nsiwr bod nhw wedi cymysgu gyda'r western telegraph (y telegraph yn lleol) - un o'r papurau lleol os nad Y fwyaf yng Nghymru.\nRhys Wynne 5/18/2012 12:28:00 pm\nDiddorol iawn. Cymryd mai BBC News ar lefel DG yn unig sy wedi ei fesur (neu falle cyfuniad po bob fersiwn?). Wedi bod yn clicio o gwmpas blog Guardian ond dal ddim yn gallu gweld sut mae gwasnaeth Bitly (ffynhonell y data) yn gallu mesur lleoliad pobl sy;n trydar.\nDw i didm yn dechnegol iawn, ond gyda fy IP e.e., mae'n nodi mod i yn Lloegr rhywle gan mai dyna lle mae fy narparwr ISP wedi ei leoli (neu dyna oed dyn diwgydd pan oeddwn yn edrcyh ar leoliad ymweliad at fy mlog ers talwm). Siawns bod o'n fwy manwl na hyn.\nDylan 5/20/2012 09:45:00 am\nOs yw hwn wedi'i seilio ar arferion defnyddwyr Twitter, nid yw'n gynrychiadol o'r boblogaeth yn gyffredinol o gwbl a dweud y gwir. Rhaid mai dyna sy'n egluro tan-gynrychiolaeth y Daily Mail! Ond mae'n wybodaeth ddefnyddiol serch hynny.


Sut i ddewis y gwneuthurwr Dawns Nitride Silicon gorau, cyflenwr, cyfanwerthwr, dosbarthwr, a ffatri Dawns Nitride Silicon?\nKallex Co., Ltd. yn y gwneuthurwr, cyflenwr ac allforiwr o arwain Dawns Nitride Silicon in Taiwan sydd wedi eu cynllunio gan ddefnyddio radd uchel deunydd crai sy'n cael ei gyflenwi gan ein sylfaen gwerthwr parchu, ar ôl blynyddoedd o brofiad yn y farchnad. Yn ychwanegol at eu gweithgynhyrchu mewn dimensiynau safonol, rydym hefyd yn cynnig yr opsiwn o addasu cynhyrchion hyn yn unol â'u gofynion penodol ein cwsmeriaid. Mae ein cynnyrch ar gael am brisiau rhesymol iawn.\nSi3N.4peli yw'r deunyddiau ymgeisydd gorau ar gyfer manwl gywirdeb uchel a heb beiriannau prosesu iraid,berynnau,locomotifau,cychod modur,dwyn cemegol.\nYn gwrthsefyll cyrydiad\nCaledwch uchel a gwrthsefyll crafiad\nCyfernod ehangu thermol isel a gwrthsefyll sioc thermol da\nCyfernod ffrithiant isel\nMae'n mabwysiadu gronynniad sychu chwistrell,ger-net-ffurfio maint,gwasgu isostatig oer,GPS-Proses sintro gyfun HIP,a manwl gywirdeb uchel,malu sgraffiniol cyfansawdd effeithlonrwydd uchel.\n999999999 http://schema.org/InStock USD 2020-12-31 https://www.sicceramics.com.tw/cy/silicon-nitride-ball.html\nI ddod o hyd i'r Dawns Nitride Silicon gorau a'i siopa, mae angen i chi wybod am ansawdd uchaf gwneuthurwr, cyflenwr, cyfanwerthwr, dosbarthwr, OEM ac ODM o ffatri yn Taiwan\nSi3N.4golchwr Cais: Si3N.4golchwr yw'r deunydd ymgeisydd gorau ar gyfer proses ffwrnais toddi silicon polycrystalline yn y diwydiant ynni solar. Gofynion nodwedd: Cryfder cywasgu tymheredd uchel Gwrthiant sioc thermol Inswleiddio da Caledwch uchel a gwrthsefyll gwisgo da Gwrthiant cyrydiad uchel Sefydlogrwydd cemegol da Pam mae Kallex yn well nag eraill: Bywyd hirhoedlog Hawdd i'w arbed a chost cynnal a chadw isel Darparu gwasanaethau wedi'u haddasu Ansawdd uchel


Ymchwiliad sgandal gwaed wedi’i heintio yn dirwyn i ben – Golwg360\n26 Gorffennaf 2019 am 09:46 Diweddarwyd am 09:54\nMi fydd yr ymchwiliad i’r sgandal gwaed yn cwblhau’r gwaith o gymryd tystiolaeth gan dystion o Gymru heddiw.\nMae’r ymchwiliad wedi bod yn clywed sut y cafodd pobol afiechydon difrifol ar ôl derbyn gwaed wedi ei heintio yn y 1970au a’r 1980au.\nMae lle i gredu bod yr helynt wedi arwain at farwolaeth 2,400 o bobol, a bod o leiaf 300 o Gymry wedi’u heffeithio.\nDros gyfnod o bedwar diwrnod mae’r ymchwiliad yng Nghaerdydd wedi clywed gan bobol a gafodd eu heintio ac – mewn sawl achos – eu perthnasau.\nAr ddydd Iau (Gorffennaf 25) clywodd yr ymchwiliad am Paul Summers a fu farw yn 2008 yn 44 oed.\nRoedd yn dioddef o haemoffilia a chafodd ei heintio â HIV pan dderbyniodd gwaed i drin ei gyflwr.\nMi dderbyniodd diagnosis HIV yn yr 1980au, ond ni chafodd wybod am y diagnosis tan flwyddyn ar ôl i ddoctoriaid ei ddarganfod.\nBu iddo farw degawdau wedi hynny o hepatitis C.\nGalw am ymchwiliad i sgandal gwaed wedi’i heintio\nGalw am ymchwiliad i un o “drasiedïau mwyaf” y Gwasanaeth Iechyd\nA, B ac O i ddiflannu o arwydd Llanfairpwll…


Hysbysiadau cosb benodedig - Cyngor Bwrdeistref Sirol Pen-y-bont ar Ogwr\nMae rhieni a gofalwyr yn gyfrifol am sicrhau bod plant o oedran ysgol gorfodol (5 i 16 oed) yn cael addysg lawn amser effeithlon sy’n addas ar gyfer eu hoedran, eu gallu a’u sgiliau ac sy’n diwallu unrhyw anghenion arbennig a allai fod gan y plentyn/plant dan Adran 7 Deddf Addysg 1996.\nOs bydd plentyn o oedran ysgol gorfodol sydd wedi’i gofrestru mewn ysgol yn methu â mynychu’r ysgol honno’n rheolaidd, bydd y rhiant/gofalwr yn euog o drosedd dan Adran 444 Deddf Addysg 1996.\nYm mis Medi 2013, daeth Rheoliadau Addysg (Hysbysiadau Cosb) (Cymru) 2013 i rym. Fel rhan o’r rheoliadau hyn, cyflwynwyd hysbysiadau cosb i fynd i’r afael ag absenoldeb anawdurdodedig o’r ysgol.\nMae hyn yn dangos ymrwymiad Llywodraeth Cymru i fynd i’r afael â lefelau presenoldeb gwael mewn ysgolion. Mae awdurdodau lleol ledled Cymru yn disgwyl defnyddio’r hysbysiadau cosb benodedig i’w helpu i atal absenoldeb diangen o’r ysgol.\nBydd y broses o weithredu’r rheoliadau’n effeithio ar ddisgyblion o oedran ysgol gorfodol (5 i 16 oed) sydd wedi’u cofrestru mewn unrhyw ysgol a ariennir gan y llywodraeth, ysgol wirfoddol a gynorthwyir/reolir, ysgol arbennig neu ysgol Gymraeg ym Mwrdeistref Sirol Pen-y-bont ar Ogwr, boed yn ysgolion babanod, ysgolion iau, ysgolion cynradd neu ysgolion uwchradd.\nCod ymddygiad drafft\nBydd hysbysiadau cosb benodedig yn ffordd o atal achosion unigol rhag troi’n rhai rheolaidd a chael eu dwyn gerbron llys yr ynadon lleol.\nFel rhan o’r gwaith o weithredu’r rheoliadau hyn, mae’n rhaid i bob awdurdod lleol lunio cod ymarfer i osod mesurau i sicrhau cysondeb o ran cyflwyno hysbysiadau cosb benodedig.\nCaiff hysbysiad cosb ei gyhoeddi lle ceir absenoldeb anawdurdodedig. Dim ond un hysbysiad a gyflwynir i riant/gofalwr (sydd â chyfrifoldeb rhianta) mewn un flwyddyn academaidd, ond gellir cyflwyno hysbysiadau ar gyfer mwy nag un plentyn yn y teulu hwnnw.\nMae hysbysiad cosb benodedig yn cyflwyno dirwy o £60 os caiff ei thalu o fewn 28 diwrnod o gael yr hysbysiad. Bydd y ddirwy’n codi i £120 os caiff ei thalu ar ôl 28 diwrnod (ond o fewn 42 diwrnod o gael yr hysbysiad). Os na chaiff y gosb ei thalu’n llawn erbyn diwedd y cyfnod o 42 diwrnod, rhaid i’r awdurdod lleol erlyn rhieni/gofalwyr am y drosedd neu dynnu’r hysbysiad yn ei ôl.\nDaeth y rheoliadau sy’n ymwneud â chyhoeddi cosbau penodedig i rym ar 2 Medi 2013. Felly, mae’r ymgynghoriad hwn ond yn eich gwahodd i fynegi barn ar god ymddygiad hysbysiadau cosb benodedig arfaethedig Cyngor Bwrdeistref Sirol Pen-y-bont ar Ogwr, ac yn benodol p’un a ddylid caniatáu eithriadau o ran cyflwyno cosbau.\nBydd yr holl ymatebion a ddaw i law Cyngor Bwrdeistref Sirol Pen-y-bont ar Ogwr yn cael eu gweld gan bob aelod o staff sy’n ymwneud â’r broses ymgynghori. Gall adrannau eraill yn y cyngor ac aelodau’r Bwrdd Gwasanaethau Lleol hefyd weld y wybodaeth i helpu i wella gwasanaethau.\nGall y cyngor hefyd ddefnyddio’r wybodaeth a gesglir i gyhoeddi dogfennau dilynol sy’n gysylltiedig â’r ymgynghoriad hwn yn uniongyrchol neu’n anuniongyrchol, ond ni fydd y cyngor yn datgelu unrhyw wybodaeth bersonol fel enwau neu gyfeiriadau a all ddatgelu pwy ydych chi.\nOs nad ydych am i’ch barn gael ei chyhoeddi, nodwch hynny yn eich ymateb.\nMae proses sgrinio gychwynnol wedi’i chwblhau a chaiff AEG llawn ei gynnal ar ôl i’r ymgynghoriad hwn ddod i ben.\nNi chaiff hysbysiadau cosb eu defnyddio fel ffordd o godi arian.\nDisgwylir i’r broses ei hariannu ei hun. Ni ddylai’r incwm a geir o hysbysiadau cosb fod yn fwy na’r costau gorfodi. Rhaid i unrhyw arian sy’n weddill gael ei ildio i Gronfa Gyfunol Cymru. Mae’r rheoliadau’n galluogi'r awdurdod lleol i gadw refeniw o’r cynllun hysbysiadau cosb i dalu am y costau o gyhoeddi neu orfodi hysbysiadau, neu’r gost o erlyn unigolion nad ydynt yn talu’r gosb.\nMae'r Awdurdod Lleol wrthi’n ystyried dulliau talu.\nCyfnod ymgynghori pan fydd croeso i chi fynegi eich barn ar y cod ymddygiad\n23 Mehefin i\nCyhoeddi adroddiad yr ymgynghoriad.\nCabinet i ystyried canlyniadau’r ymgynghoriad cyn dod i benderfyniad ar fabwysiadu’r cod ymddygiad\nGweithredu’r cod ymddygiad, gan gynnwys unrhyw ddiwygiadau o ganlyniad i’r ymgynghoriad.\nRhoddir canlyniadau’r ymgynghoriad i Gyngor Bwrdeistref Sirol Pen-y-bont ar Ogwr a fydd yn ystyried y sylwadau a gânt mewn unrhyw ddiwygiadau i’r cod ymddygiad drafft.\nBydd y cyfnod ymgynghori hwn yn dechrau ar 24 Mehefin 2014 ac yn dod i ben ar 4 Awst 2014. Gallwch ymateb neu ofyn rhagor o gwestiynau drwy gysylltu â:\nPost: Cyfathrebu, Marchnata ac Ymgysylltu,\nCyngor Bwrdeistref Sirol Pen-y-bont ar Ogwr,\nRaven’s Court, Adain 3,\nBrewery Lane, Pen-y-bont ar Ogwr,\nFfôn: (01656) 643 664\nAr-lein: Holiadur hysbysiad cosb benodedig\nMae fformatau eraill ar gael ar gais.


Datblygu’r defnydd o dystiolaeth ymchwil drwy dreialon polisi.\nGrant newydd pwysig ar gyfer ymchwil i golli golwg.\nUndeb Rygbi Cymru a Phrifysgol Caerdydd yn cynnig cyngor cyfreithiol yn rhad ac am ddim i glybiau.\nMae achosiaeth yn effeithio ar ein hamgyffrediad o amser.\nMae Hugh Jones, y Prif Swyddog Gweithredol yn cyflwyno Cysylltiadau – rhwydwaith cymdeithasol mewnol newydd y Brifysgol.\nMae cerdyn Nadolig y Brifysgol bellach ar werth.\nGweinidog yr Wrthblaid yn annog busnesau i gymryd mantais o dechnoleg uwchgyfrifiadura blaenllaw.


History Points - Safle Pont Droi James Street, Caerdydd\nSafle Pont Droi James Street, Caerdydd\nYn wreiddiol, roedd y rhan hon o James Street yn cael ei chario dros Gamlas Morgannwg ar bont droi ddur fawr. Tynnwyd y lluniau isod - trwy garedigrwydd Llyfrgelloedd Caerdydd - ym 1943.\nOs ydych chi newydd sganio'r codau QR ger y groesfan sebra, gallwch weld lle’r rydych yn mynd o'r adeilad ar y chwith yn y llun cyntaf. Mae'r to sy’n edrych fel het ar gornel Ocean House yn dal i fod yn garreg filltir. Mae llwybr y gamlas a lenwyd yn rhedeg tua'r gogledd a thua’r de o James Street, fel Parc y Gamlas.\nCynlluniwyd y rhan hon o'r gamlas, a agorwyd ym 1798, i longau môr gyrraedd y glanfeydd yn Sgwâr Callaghan o'r loc môr ger aber Taf. Roedd y llongau hynny yn rhy fawr i basio o dan bontydd ffyrdd isel, fel y gallai cychod cul traddodiadol ei wneud (cychod camlas).\nPenderfynodd Cyngor Tref Caerdydd ymestyn Stryd James o'r dociau i Grangetown ar ddiwedd yr 1880au. Roedd hyn yn cynnwys adeiladu Pont Clarence newydd dros Afon Taf a phont droi yma, lle bu'n rhaid dymchwel rhai bythynnod. Roedd y bont droi yn 32 metr (105 troedfedd) o hyd ac yn troi ar y pen gorllewinol. Pan oedd llong angen dod drwodd, roedd cloch yn canu ac roedd rhaid i’r holl bobl a cherbydau glirio dec y bont, a fyddai'n cylchdroi tua 90 gradd.\nMae'r lluniau'n dangos tŵr rheoli'r bont, gyda ffenestri ar bob ochr. Yn fuan dechreuodd pobl a busnesau gwyno bod y bont ar gau i ddefnyddwyr y ffordd yn rhy aml, ac am hyd at 15 munud ar y tro!\nMae'r llun uchaf yn dangos lori, wagen yn cael ei thynnu â cheffyl, a chert llaw. Yn y pellter, mae car modur a thram trydan. Eistedda plant ar droedffordd y bont!\nCod post: CF10 5EW Map


Bwyd a Diod Enwog - Discovering Carmarthenshire\nBwyd a Diod Enwog\nChwant bwyd? Mae Sir Gaerfyrddin yn ymfalchïo mewn bwyd cartref y mae yn sicr modd ei ystyried yn chwedlonol. Dechreuwch ym marchnad Caerfyrddin lle gallwch ddod o hyd i Ham Caerfyrddin. Dywedir bod y Rhufeiniaid wedi dwyn y rysáit hon i 'ddyfeisio' Ham Parma. Dim ond tafliad carreg i ffwrdd mae Cacen Frenhinol Etta, ffefryn mawr ymhlith y teulu brenhinol a'r dewis o gacen ar gyfer priodas y Tywysog Charles a Camilla Parker-Bowles. Ond peidiwch â gofyn am y rysáit am nad oedd hyd yn oed y Tywysog Charles yn cael y pleser o'i gwybod.\nBeth am ddiwrnod allan yn seiliedig ar fwyd? Ewch i ymweld â Chaws Cenarth sydd wedi ennill llawer o wobrau. Cymerwch ran yn y profiadau maen nhw'n eu paratoi ar gyfer ymwelwyr a gwnewch yn siŵr eich bod yn sbwylio eich hun yn y siopau ar y safle. Bydd gennych gynhwysion gwych ar gyfer eich picnic yfory!\nMae tafarnau gwledig modern sy'n gweini'r cynnyrch lleol gorau wedi rhoi Sir Gaerfyrddin ar y map coginio. Gellir dewis sewin o Afon Tywi; cig oen y glastraeth o Lacharn; picls creinsiog gwych Parsons Pickles, bara lawr wedi'i gynaeafu'n lleol;... a llawer mwy i dynnu dŵr o'ch dannedd.\nI flasu rhagor o gynnyrch lleol ardderchog, ewch i Cowpots i fwynhau'r hufen iâ hufennog cartref a wnaed gan laeth o'u gwartheg Jersei eu hun. Draw yn Llandeilo, mae Heavenly yn gystadleuydd arall ar gyfer y goron hufen iâ - maen nhw'n defnyddio llaeth a hufen organig Cymreig a ffrwythau a gesglir yn lleol. Pwy sy'n ennill? Chi sydd i benderfynu, wrth gwrs!\nGwnewch fwyd yn rhan o'ch taith wrth i chi wneud eich ffordd ar draws Taith Gacennau Sir Gâr. Gwnewch yn siŵr eich bod yn blasu rhai o'r cacennau a'r pwdinau gorau yn rhai o'r bwytai gorau yn Sir Gaerfyrddin.


Dyddiadau ffenestri mynegi diddordeb Mawrth 2021\nGareth Parry\tNewyddion Polisi Amaethyddol 19 Mawrth 2021\t Trawiadau: 122\nMae 8fed ffenestr mynegi diddordeb y Grant Busnes i Ffermydd ar agor erbyn hyn a bydd yn cau ar 9 Ebrill 2021. Bydd ffurflenni ar-lein ar gael i’w llenwi drwy RPW Ar-lein.\nCeir canllawiau pellach a rhestr o eitemau cymwys yma.\nTaliadau 2021 Cynllun y Taliad Sylfaenol (BPS)\nTelir holl daliadau 2021 Cynllun y Taliad Sylfaenol (BPS) mewn sterling.\nOs ydy’r cais yn un cymwys a’r holl Ddogfennau Ategol angenrheidiol wedi’u derbyn, mae Llywodraeth Cymru’n bwriadu gwneud Rhagdaliad BPS o 15 Hydref 2021, o 70% o’r hyn a ragwelir yw gwerth hawliad BPS terfynol 2021.\nNi fydd angen gwneud cais ar wahân ar gyfer y rhagdaliad hwn.\nBydd taliadau BPS olaf 2021 yn dechrau o 15 Rhagfyr 2021.\nCynllun Gwaredu Plaladdwyr Cyfrinachol a Rhad ac Am Ddim 2021\nBydd Dŵr Cymru unwaith eto’n rhedeg ei gynllun gwaredu plaladdwyr cyfrinachol a rhad ac am ddim yn 2021. Bwriedir agor y broses gofrestru yn ystod Ebrill 2021, ond yn y cyfamser, i gael gwybod mwy a chofrestru ar gyfer diweddariadau cliciwch yma.\nTrosglwyddo Hawliau PBS 2021\nGall ffermwyr erbyn hyn drosglwyddo eu Hawliau Cynllun y Taliad Sylfaenol (BPS) drwy eu gwerthu, eu prydlesu, neu’u hetifeddu.\nRhaid i hyn gael ei gwblhau drwy RPW Ar-lein. Sylwer y gall gwerth yr hawliau a arddangosir yn eich cyfrif newid.\nYsgoloriaethau Ffermio Nuffield\nMae ceisiadau Ysgoloriaethau Ffermio Nuffield 2021 ar agor erbyn hyn.\nMae ymgeiswyr llwyddiannus yn tueddu i fod yn rhai sy’n gweithio ym myd ffermio, bwyd neu amaethyddiaeth ac maent yn derbyn bwrseriaeth sylweddol i ariannu teithiau i astudio eu dewis bynciau.\nMae gwybodaeth a manylion ymgeisio ar gael yma: https://www.nuffieldscholar.org/\n31 Gorff 2021


Pwynt bonws ar gyfer y Scarlets yn Nulyn\nAdnewyddodd y Scarlets eu cyrff ar ôl gêm gorfforol yn erbyn Racing 92 y penwythnos diwethaf ac yn barod i wynebu'r gorau o'r gorau heno yn yr Arena RDS wrth i ni ail-lunio rownd derfynol y llynedd yn erbyn Leinster ond y tro hwn mewn awyrgylch gwlyb a gwyntog.\nGyda nifer o chwaraewyr rhyngwladol i ffwrdd yng ngwersyll Chwe Gwlad Cymru, mae Pivac yn enwi sgwad cryf er gwaethaf hyn, gyda nifer o gyrff newydd yn y XV cychwyn yn rhoi cyfle iddynt arddangos eu doniau. Wedi dweud hyn, mae Warren Gatland wedi rhyddhau Jake Ball i fod ar gael i'w ddewis wrth iddo gymryd ei le yn rhif 4 am y tro cyntaf ers ei anaf. Ein Capten ar gyfer gêm heno yw Steff Hughes.\nDechreuodd yr hanner cyntaf gyda gêm ymosodol cryf gan y ddau barti heb unrhyw bwyntiau ar y bwrdd. Cafodd David Bulbring ei gyfnewid gan Josh Helps yn ystod y munudau cyntaf. Ar y marc 30 munud gwelon Leinster yn ennill eu cosb gyntaf. Cymerodd y tîm cartref ni mewn i’r hanner amser ar y blaen gyda chais wedi'i drosi a cic cosb o wahaniaeth.\nDechreuodd yr ail hanner gydag ochr pwerus oddi wrth y Scarlets gyda Paul Asquith yn gwneud llwyddiant rhyfeddol ar gyfer y llinell gais ond gafodd ei wrthod gan y TMO. Ond dydy hi ddim yn hir hyd nes i Kieran Hardy chwalu'r linell wen. Bu'r ddau dîm yn ymladd tan y chwiban olaf, ond daeth y tîm cartref croesawgar allan ar y brig ar ôl dau gais yn yr ail hanner.\nYchydig funudau cyntaf o'r gêm yn gweld cosb y Scarlets ar ôl tacl uchel, aeth Dan Jones a ni i'r gornel. Aeth Leinster ymlaen i drosi’r bêl i ennill meddiant. Gwnaeth cam hir o chwarae gyda ymosod gan y Scarlets weld David Bulbring yn cael ei gyfnewid gydag anaf i’w ben-glin. Roedd sgrym gyntaf y gêm yn gosod y tôn ar gyfer gweddill y gêm lle nad oedd y ddau dîm yn symud neu'n rhoi mewn. Mae'r tîm cartref yn ennill meddiant ac mae môr cyrff coch yn rhedeg i fyny i ddangos eu hamddiffyniad. Gwelwn ymyrraeth wych gan Ioan Nicholas ond ni chafodd unrhyw gefnogaeth o’i gwmpas a gafodd ei stopio yn ei draciau.\nGan fynd i chwarter cyntaf y gêm mae'n dal i fod 0 pwynt ar y bwrdd a gall ei fod yn gêm unrhyw un. Mae Dan yn mynd i lawr i'r gornel i ennill tiriogaeth, mae'r bechgyn mewn glas wedi ennill meddiant, ond yn agos wedyn yn perfformio camgymeriad ac mae'n sgrym coch. Mae McNicholl yn gwneud sbrint i lawr ond roedd Leinster yn barod i’w wrthod. Wrth gloi hyd at y marc 30 munud a Leinster rhoddodd eu pwyntiau cyntaf ar y bwrdd gyda chic gosb.\nAr ôl sawl cam o chwarae i lawr yn 22ain Leinster, mae'r tîm cartref yn rheoli trosiant ac yn ennill tiriogaeth yn ogystal â gyrru wrth i Rory O'Loughlin teithio dros y linell wen, gyda throsiad llwyddiannus gan Ciaran Frawley.\nHanner Amser: Leinster 8 Scarlets 0\nDechreuodd yr ail hanner gyda cic Leinster sy'n cyrraedd dwylo Paul Asquith ac yn syth i lawr y cae mae'n mynd dros y llinell. Ond mae penderfyniad TMO yn sefyll ac nid yw'n gais o achos diffyg sefydlu’r bêl. Mae'r Scarlets yn meddu ar linell allan yn gweld Dan Jones yn cicio'i gic gyntaf am gosb am beidio â throi i ffwrdd, ond ni gyrraeddodd dros y pyst oherwydd gwyntoedd cryf.\nMunudau ar ôl i McNicholl gychwyn yn gyflym ac yn trosglwyddo i'r ifanc Dan Davis, sydd â chefnogaeth gan Kieran Hardy, sy'n croesi'r golchi gwyn ar gyfer y cais cyntaf i'r Scarlets, a chafodd ei drosi’n yn llwyddiannus gan Dan Jones.\nDisodlir Capten Steff Hughes gan Tom Prydie, a Jake Ball yn cymryd y capteiniaeth. Rhoddir cosb i'r Scarlets oherwydd tacl uchel ac mae Dan Jones yn ein tywys i lawr i'r gornel i ennill rhywfaint o diriogaeth. Mae tacl uchel arall gan y dynion mewn glas yn rhoi cic gosb arall i ni ac mae Dan yn rhoi 3 phwynt ar y bwrdd.\nMae sawl munud o chwarae i lawr yn ein 22ain ac mae'r tîm cartref yn croesi'r llinell ond fe'i gadwyd i fyny. Dafydd Hughes, Simon Gardiner, Dylan Evans ac Ed Kennedy ar y cae ar gyfer rhywfaint o waed newydd. Ond dipyn o chwarae wedyn a James Lowe Leinster yn mynd heibio dros y linell wen.\nLlai na munud ar ôl i Lowe roi cais, mae Leinster yn croesi am gais arall gyda Barry Daly a'i throsi gan Ciaran Frawley.\nMae'r ddau dîm ar dân yn y munudau diwethaf wrth i McNicholl fynd eto i lawr y cae ac yn anfon pas terfynol i Kieran Hardy sy'n croesi'r llinell wen o dan y pyst, a'i droi'n ddiweddarach gan Dan Jones.\nMae'r cloc yn troi'n goch ond mae cyfnod y chwarae yn parhau wrth i'r Scarlets barhau i yrru, ond mae bêl trosiant o'r tîm cartref yn gweld y gêm yn dod i ben gyda Leinster allan ar y brig.\nSgôr Terfynol: Leinster 22 Scarlets 17\nSeren Y Gem: Ross Molony\n1 Jack McGrath 0 0 0 0\n2 James Tracy 0 0 0 0\n3 Michael Bent 0 0 0 0\n5 Mick Kearney 0 0 0 0\n6 Max Deegan 0 0 0 0\n7 Scott Penny 0 0 0 0\n8 Caelan Doris 0 0 0 0\n9 Hugh O'Sullivan 0 0 0 0\n10 Ciaran Frawley 0 2 0 1\n12 Conor O'Brien 0 0 0 0\n13 Rory O'Loughlin 1 0 0 0\n14 Barry Daly 1 0 0 0\n15 Rob Kearney 0 0 0 0\n16 Bryan Byrne 0 0 0 0\n18 Vakh Abdaladze 0 0 0 0\n20 Oisin Dowling 0 0 0 0\n21 Jamison Gibson-Park 0 0 0 0\n23 Jimmy O'Brien 0 0 0 0\n6 Tom Price 0 0 0 0\n9 Kieran Hardy 2 0 0 0\n10 Dan Jones 0 2 0 1


Hafan > Rhieni a Chynhalwyr > Cam-drin yn y Cartref\nCam-drin yn y cartref (neu ‘cam-drin domestig’) yw unrhyw ddigwyddiad neu batrwm o ddigwyddiadau o ymddygiad sy'n rheoli, yn gorfodi neu'n bygwth, neu drais neu gam-drin rhwng pobl dros 16 mlwydd oed sydd, neu sydd wedi bod, yn bartneriaid agos neu aelodau o'r teulu, waeth beth fo'u rhyw neu rywioldeb. Gall cam-drin yn y cartref fod yn:\nGall cam-drin yn y cartref hefyd gynnwys yr hyn sy'n cael ei alw'n drais ar sail ‘anrhydedd’, anffurfio organau cenhedlu benywod (‘FGM’) a phriodas dan orfod. Yn sicr, dydy dioddefwyr ddim yn gyfyngedig i un rhyw neu grŵp ethnig.\nMae'n bwysig deall dydy cam-drin yn y cartref ddim yn gyfystyr â pherthynas wael. Gall cam-drin yn y cartref ddigwydd yn ystod perthynas neu ar ôl i berthynas ddod i ben.\nBydd cam-drin yn y cartref yn effeithio ar un fenyw ym mhob pedair ac un dyn ym mhob chwech\nMae llawer o effeithiau cam-drin yn y cartref ar ddynion yn debyg i'r effeithiau ar fenywod. Maen nhw'n debygol o deimlo cywilydd mawr ac ofn, colli hyder a hunan-barch, teimlo'n unig, yn euog ac wedi drysu ynglŷn â'r sefyllfa. Fodd bynnag, mae menywod yn cael eu heffeithio'n anghymesur gan y mater yma.\nSut mae plant yn cael eu heffeithio?\nMae plant yn cael eu heffeithio gan gam-drin yn y cartref mewn sawl ffordd, hyd yn oed ar ôl cyfnod byr. Mae'r effeithiau'n cynnwys:\nBod yn ymosodol\nI lawer o bobl, mae'n ymddangos yn syml: os yw rhywun yn cael ei gam-drin, dylai adael, neu ddangos y drws i'r unigolyn sy'n ei gam-drin. Byddai rhywun sydd wedi bod mewn perthynas gamdriniol yn gwybod bod y sefyllfa'n llawer anoddach na hynny. Mae'n eithaf cyffredin i rywun adael yr unigolyn sy'n ei gam-drin, a mynd yn ôl ato sawl gwaith.\nMae'n bwysig cofio dydy cam-drin yn y cartref ddim yn fater preifat, a'i fod hefyd yn fater amddiffyn plant.\nPa gymorth sydd ar gael yn lleol?\nOs ydych chi, neu rywun rydych chi'n ei adnabod, yn y sefyllfa yma, peidiwch â theimlo bod rhaid i chi ymdopi ar eich pen eich hun. Mae modd i bobl benodol eich helpu chi. Mae'n bwysig cofio bod cam-drin yn y cartref yn ymwneud â'r grym a'r rheolaeth sydd gan unigolyn dros rywun arall. Dydych chi ddim, mewn unrhyw ffordd, yn gyfrifol neu ar fai am yr hyn sy'n digwydd i chi.\nDyma rai rhifau ffôn a gwefannau defnyddiol:\nOs oes angen help arnoch ar frys, ffoniwch 999 ar unwaith.\nCanolfan Oasis: 01443 494190\nCanolfan Amlasiantaeth Teulu, Merthyr Tudful: 01685 388444 neu rhadffon 0800 3897552\nCymorth i Fenywod, Rhondda Cynon Taf: 01443 400791\nLlinell Gymorth Camdriniaeth yn y Cartref a Thrais Rhywiol Cymru Gyfan (24 awr): 0808 8010 800\nCynllun Dyn (cymorth ar gyfer dioddefwyr yng Nghymru sy'n ddynion): 0808 801 0321\nDyma rai gwefannau defnyddiol eraill:\nBeth i'w wneud os ydych chi'n pryderu am blentyn\nCwsg Mwy Diogel\nPeryglon sy'n gysylltiedig ag Ysgwyd Babanod


Mae'r Comisiynydd Stylianides yn croesawu cyfraniad Gwlad Groeg i ResEU ac yn annerch Sefydliad ELIAMEP - Gohebydd yr UE: Gohebydd yr UE\nMae'r Comisiynydd Stylianides yn croesawu cyfraniad Gwlad Groeg i ResEU ac yn annerch Sefydliad ELIAMEP\nGohebydd Reporter UE | Medi 12, 2019\nHeddiw (12 Medi), y Comisiynydd Cymorth Dyngarol a Rheoli Argyfwng Christos Stylianides (Yn y llun) yn ymweld ag Athen i groesawu cyfraniad Gwlad Groeg i'r rescEU fflyd pontio gychwynnol yn ystod ymweliad arbennig yng nghanolfan awyr Elefsina ynghyd â Mr Michalis Chrisochoidis, Gweinidog Amddiffyn Dinasyddion Gwlad Groeg i nodi cydweithrediad agosach fyth wrth ymladd tanau coedwig yn Ewrop a thrafod y camau nesaf ar gyfer achubEU. Bydd hefyd yn ymweld â'r Ganolfan Gweithrediadau Amddiffyn Sifil (GSCP).\nO dan y rhaglen achub newydd, mae Gwlad Groeg wedi rhoi dau awyren ymladd tân ar gael i fflyd diffodd tân cychwynnol yr ResEU sy'n gwasanaethu fel haen ychwanegol o amddiffyniad dinasyddion gan yr Undeb Ewropeaidd. Mae fflyd bontio ResEU eisoes wedi'i defnyddio i fynd i'r afael â thanau coedwig sy'n ysbeilio sawl ardal yng Ngwlad Groeg ym mis Awst eleni am y tro cyntaf mewn hanes. Bydd y Comisiynydd Stylianides hefyd yn ymweld ag 'Elpida', yr ysbyty oncolegol cyntaf i blant yn Athen, Gwlad Groeg lle bydd yn cael ei anrhydeddu am ei waith gan Marianna V. Vardinoyannis, Llywydd y Sefydliad homonymous, Cymdeithas Cyfeillion 'ELPIDA (HOPE) Plant â chanser 'ac o Gymdeithas' Orama ELIDAS '.\nYr un wythnos, bydd y Comisiynydd Stylianides yn mynychu Seminar Ewropeaidd 15fed a drefnir gan y Sefydliad Hellenig ar gyfer Polisi Ewropeaidd a Thramor (ELIAMEP) i siarad am 'Agenda Newydd Ewrop' yn Nafplio.\nTags: eu, cynnwys, llawn-ddelwedd, Gwlad Groeg, Marianna V. Vardinoyannis\ncategori: Tudalen flaen, EU, Y Comisiwn Ewropeaidd, Gwlad Groeg\n" Mae'r Undeb Ewropeaidd yn parhau i arwain y frwydr fyd-eang yn erbyn #ClimateChange\nMae'r UE yn cynyddu cefnogaeth i atal eithafiaeth dreisgar a #Radicalization yn #CentralAsia »


News of the World yn cau – Golwg360\nNews of the World yn cau\n7 Gorffennaf 2011 am 17:13 Diweddarwyd am 18:53\nMae News International wedi cyhoeddi y bydd papur newydd y News of the World yn dod i ben.\nRhifyn dydd Sul nesa’ fydd yr ola’ yn hanes y papur tabloid sy’n gwerthu 2.66m o gopiau, mwy na’r un arall yng ngwledydd Prydain.\nMae disgwyl y bydd swyddi yn cael eu colli wrth i’r papur newydd 168 oed gau.\nMae’r penderfyniad yn dod yn sgil y sgandal tros weithgareddau rhai o newyddiadurwyr y papur yn torri i mewn i negeseuon ffôn pobol, gan gynnwys enwogion, teuluoedd milwyr marw, a’r ferch Milly Dowler a oedd wedi ei llofruddio.\nFe ddaeth y cyhoeddiad gan bennaeth y cwmni, James Murdoch, a ddywedodd fod y papur wedi methu yn ei genhadaeth o ddal pobol eraill i gyfri.\nDdoe, roedd y Prif Weinidog, David Cameron, wedi cyhoeddi y byddai ymchwiliad i’r helynt ac roedd rhai o hysbysebwyr mwya’r papur wedi atal eu busnes gydag ef.\n“Ar ôl trafod â chyd-weithwyr rydw i wedi penderfynu bod angen gweithredu pendant. Dydd Sul yma fydd yn News of the World olaf un,” meddai James Murdoch, cadeirydd News International.\n“Mae’r gwaith da y mae’r News of the World yn ei wneud wedi ei diwyno gan ymddygiad oedd yn anghywir.\n“Os ydi’r honiadau diweddar yn wir roedd yn annynol a does ganddo ddim rhan i’w chwarae yn ein cwmni ni.\n“Gwaith y News of the World yw dal pobol i gyfrif. Ond methodd yn ei achos ei hun.”\nYchwanegodd fod y News of the World a News International wedi mynnu, “yn anghywir”, mai un gohebydd oedd y drwg yn y caws.\n“Rydyn ni bellach wedi rhoi tystiolaeth i’r heddlu yr ydw i’n credu sy’n profi nad oedd hynny’n wir ac fe fydd rhaid i’r rheini sydd wedi gweithredu mewn modd anghywir wynebu’r canlyniadau.”\nDawnswraig helynt Profumo, Christine Keeler, wedi marw\nASau, rhyw a dechrau newydd\nArglwyddi – wedi cael llond bol\nDêl Sky: James Murdoch yn herio Stryd Downing\nLlys yn dyfarnu o blaid arlywydd De Corea\nMab Murdoch yn dychwelyd i Sky